Robert Masih: “Des de la Fundació Indali també ajudem els comerciants en aquesta etapa” - RÀDIO COMERÇ\nEntrevista a Robert Masih, senador d’Esquerra Republicana de Catalunya\nEl senador Robert Masih ha reconegut que “el comerç està patint molt” en aquesta etapa marcada pel coronavirus. En aquest sentit, el polític d’origen indi ha destacat que, “des de la Fundació Indali també ajudem els comerciants”.\nEl senador d’Esquerra Republicana ha atès els micròfons de Ràdio Comerç tot coincidint amb el 74è Dia de la República de l’Índia, que se celebra cada 15 d’agost. Masih ha aprofitat per reivindicar la necessitat de reprendre les tasques per donar solució a la situació irregular d’unes 300.000 persones al nostre país.\nRobert Masih ha explicat, així mateix, que aquesta jornada festiva a l’Índia serà atípica per les condicions sanitàries a què obliga la Covid-19. Al seu parer, no es pot aturar l’economia d’un país, ni a l’Índia ni a Catalunya. Tot i que confia que no hi hagi un nou confinament, Robert afirma que caldrà esperar a veure com evoluciona la pandèmia i el possible sorgiment de nous rebrots.


Exjugadors del Madrid parlen del Clàssic contra el Barça al Catllar\nDiferents exfutbolistes del Madrid opinen sobre el partit contra el Barça en una trobada al Catllar. L'expresident Ramon Calderon carrega contra Florentino Pérez\n25/10/2018 17:40 | Actualitzat a 25/10/2018 17:44\nRamón Calderón ha carregat durament contra l'actual president del Madrid, Florentino Pérez | Laia Solanellas\nPersonalitats importants de la història del Real Madrid s'han donat cita aquest matí en la 28a edició del tradicional «Preclásico 'Desafío NACEX'», esdeveniment que ha reunit a diferents veterans emblemàtics del Barça i del conjunt madridista en el Club de Golf Costa Daurada amb l'objectiu solidari d'ajudar a la Fundación Forever Dream, institució entregada a fer els somnis realitat dels més petits amb escassos recursos.\nEn la cita s'han ajuntat cares visibles de la història merengue com els exjugadors Francisco Pavón, Alfonso Pérez, Luís Milla, Dani García-Lara, Víctor Sánchez del Amo, Isidoro San José o l'expresident Ramón Calderón. Tots ells han parlat del duel contra els barcelonistes de diumenge a les 16.15 hores i tots coincideixen que el Madrid no arriba en un bon moment: «És un bon moment per a què l'equip doni un canvi de joc i de moral», ha assegurat Pavón. San José ha assegurat que «no s'arriba en un bon moment i el Barça acaba de jugar un magnífic partit, pot passar qualsevol cosa», sense oblidar que «la confiança del Madrid està una mica tocada però que millor que guanyar al Camp Nou per recuperar-la», assegura Sánchez del Amo.\nLa figura de Lopetegui\nInevitablement tots han parlat sobre el discutit entrenador merengue: «Sóc defensor que els contractes es compleixin, cal donar marge de confiança», afirma San José. Per la seva banda, Alfonso ha afirmat que un possible relleu «no beneficiaria, entenc que hi ha marge de confiança i espero que no hi hagi una destitució però és un escenari molt factible (si es perd al Camp Nou)». Del Amo ha dit que els entrenadors «necessitem temps per implantar els sistemes en els equips per a què es vegi en els resultats».\nVíctor Sánchez del Amo ha defensat la feina de Julen Lopetegui | Laia Solanellas\nLa rajada de Ramón Calderón\nL'autèntic protagonista del bàndol madridista durant el matí ha estat l'expresident Ramón Calderon. El màxim mandatari previ al retorn de Florentino Pérez ha carregat durament contra l'actual president blanc: «El Madrid nota l'absència de Cristiano, substituir 50 gols és molt difícil, ha estat un error històric. Nosaltres fitxem per capricis i impulsos, no hi ha un director esportiu, el president és l'únic responsable de l'àrea esportiva, sap construir ponts però no equips, és diferent».\nCalderón també ha afirmat que té clar que Mourinho tornarà a la banqueta del Madrid: «Tornarà segur, no sé quan. M'aposto que en un any o un any i mig, està al Madrid. Tornarà quan no sigui al Manchester United». Pots veure totes les declaracions de les personalitats madridistes en els següents vídeos.


PASTORA | Concerts Privats\n"Una altra galàxia" i "Cuanta vida" "Mals hàbits" "Dolços somnis" i "1000 Kilómetros"\nLes coses més grans poden acabar passant en espais molt petits! En aquest cas en un minúscul soterrani del Born. Pastora s’aventurava a provar una experiència nova de concert. De l’encegadora llum dels focus dels grans escenaris passaven a trobar-se amb 15 mirades constants a tan sols un parell de metres seu. A aquesta distància no valen artificis i la Dolo tenia l’antídot: una còmoda butaca vermella de què s’havia apropiat en arribar, un termo a la mà i deixar-se portar per treure tota l’artista que porta a dins.\nAquest Concert Privat demanava adaptar algunes de les cançons, preparades per a grans volums, fins al punt que moments abans de començar encara estaven assajant alguns temes. Per a l’Àngel, teclista de la banda, aquesta era la seva primera actuació com a baixista, el Caïm estrenava looper per primer cop en un escenari i el Pauet Riba va adaptar les dimensions del seu set visual a un biombo que rondava per aquell soterrani abans que arribés ningú.\nEl concert va començar tranquil i va acabar desmelenat, una festa de bon rotllo i sentit de l’humor. I entre els quinze afortunats, una fan incondicional que als seus escassos 10 anys d’edat era la primera vegada que assistia a un concert del seu grup preferit, que habitualment sempre es fan a hores en què ella ja ha d’estar dormint.


Ajuntament de la Roca del Vallès/L'Ajuntament es reuneix amb la Direcció General d'Infraestructures de Mobilitat de la Generalitat de Catalunya\nData i hora oficials: 27/10/2021 18:07\nL'Ajuntament es reuneix amb la Direcció General d'Infraestructures de Mobilitat de la Generalitat de Catalunya\nÚltima revisió 06-08-2021 14:00\nDurant la trobada, es va parlar de millorar la rotonda d’enllaç de la C-1415c amb la C-60, de buscar una solució segura per a l’entrada i sortida de Santa Agnès de Malanyanes i d’habilitar una parada de transport públic al cementiri municipal\nEl passat dimarts 27 de juliol, l’alcalde Albert Gil, la regidora de Santa Agnès, Raquel Vilardebó, i el regidor d’Urbanisme, Xavier del Villar, es van reunir amb representants de la Direcció General d'Infraestructures de Mobilitat de la Generalitat de Catalunya. En concret, van assistir a la trobada el Director General, Xavier Flores, i el Cap del Servei Territorial de Carreteres de Barcelona, Daniel Gallego. L’objectiu de la reunió, la tercera que celebra l’equip de govern roquerol aquest mandat amb les autoritats catalanes i la primera després de l’esclat de la pandèmia, va ser continuar treballant per millorar la mobilitat i les infraestructures del municipi.\nEls principals punts tractats durant la trobada van ser:\n- La rotonda de l’enllaç de la C-1415c amb la B-40 (enllaç per agafar la C-60 direcció AP-7 i/o Mataró), on darrerament s’hi ha fet una actuació de desdoblament del carril d’incorporació. L’Ajuntament va tornar a traslladar el neguit que fa molts anys que hi ha referent al mal peraltat d’aquesta rotonda, on en els darrers anys hi ha hagut nombrosos accidents, sobretot desplaçaments de vehicles cap a l’exterior de la rotonda i bolcaments de vehicles pesants, ocasionalment perdent la càrrega. En aquest punt, el consistori va insistir en el fet que es facin les actuacions pertinents per tal d’evitar més accidents i poder augmentar la seguretat d’aquesta rotonda. En aquest sentit, la Direcció General va informar que, després d’una conversa mantinguda amb el regidor d’Urbanisme, Xavier del Villar, el passat mes de juny –un cop finalitzades les actuacions de desdoblament de la incorporació a la rotonda–, s'han realitzat treballs topogràfics en aquesta ubicació per poder fer els estudis pertinents i trobar una possible solució. Tot i que, des de la Direcció General, es va remarcar que és molt probable que el problema sigui degut a les altes velocitats a les quals circulen els vehicles per aquesta rotonda.\n- Un cop passada la rotonda, agafat l’enllaç cap a la C-60 direcció Mataró, l’Ajuntament va traslladar la necessitat de millorar el ferm de la carretera, donat que està en males condicions.\n- El consistori també va destacar que a la sortida de la Roca-2, quan s’uneix al vial de sortida de la C-60 cap a la rotonda, no hi ha cap senyalització de prioritat de pas a cap dels dos accessos, fent que sigui perillós si coincideixen dos vehicles que circulin en el mateix moment. L’Ajuntament va demanar millorar la senyalització per a concretar aquesta prioritat de pas i evitar col·lisions.\n- Així mateix, l’equip de govern roquerol i les autoritats catalanes van tractar la perillositat que hi ha davant de la benzinera Repsol ubicada tot just a la rotonda de la C-1415c amb la ronda sud de Granollers, ja que recentment s’ha detectat un augment de les infraccions per part d’alguns usuaris de la benzinera que creuen els quatre carrils de circulació per anar direcció Granollers, en comptes de sortir direcció a la Roca i fer el canvi de sentit a la rotonda de l’enllaç de la C-1415c amb la B-40. El consistori també va fer esment de les altes velocitats a les quals es desplacen els vehicles per aquest punt. Des de la Direcció General d'Infraestructures de Mobilitat de la Generalitat de Catalunya, es va afirmar que estudiarien mesures per a augmentar la seguretat d’aquest tram.\n- A continuació, es va abordar novament la necessitat de donar una solució segura per a l’entrada i la sortida de Santa Agnès de Malanyanes. Aquest tema ja va ser tractat en anteriors reunions (el 2019 i el 2020) amb el Departament, donant com a fruit un informe tècnic que concloïa la no adequació de la implantació d’una rotonda que pogués donar aquest accés al poble. El citat informe conclou que la implantació d’una rotonda en aquest indret suposaria un col·lapse més gran a la mateixa carretera BV-5105, donada la gran proximitat amb la rotonda ja existent a l’encreuament entre la BV-5105 i la C-60. Aquest fet també provocaria un increment en el temps d’espera per a la majoria d’usuaris d’aquesta via. Actualment, la problemàtica segueix en estudi per part de les administracions per tal de trobar-hi una solució.\n- Així mateix, des de la Direcció General, es va anunciar que es reprendran les tasques de millora de la senyalització vertical i horitzontal, una acció que estava prevista l’any passat, però que va quedar aturada a causa de la pandèmia. Aquesta actuació està prevista que s’executi a finals del 2021.\n- També, s’està estudiant fer una intervenció de millora dels carrils d’incorporació d’aquesta carretera BV-5105, guanyant espai i seguretat pels vehicles que vulguin sortir o entrar al poble i, per tant, es vulguin incorporar o deixar la via. D’altra banda, també es vol incidir en les altes velocitats que agafen els vehicles en aquest sector, posant sobre la taula la possibilitat de demanar al Servei Català de Trànsit la possibilitat d’instal·lar-hi un radar. En aquest sentit, es va descartar la instal·lació de bandes reductores de velocitat donada la proximitat d’habitatges i les possibles molèsties sonores que aquestes podrien ocasionar. Des de l’Ajuntament, es va instar a la Direcció General a celebrar una reunió amb persones representants de l’Associació de Veïns de Santa Agnès de Malanyanes per poder explicar els treballs realitzats en aquest punt i copsar també les seves inquietuds i suggeriments. La reunió es portarà a terme durant el proper mes d’octubre.\n- Per últim, es va tractar la problemàtica de no disposar d’una parada de transport públic al cementiri municipal, cosa que suposa un greuge per a les persones que no tenen vehicle privat per anar-hi. Aquest tema també es va tractar en anteriors reunions, fent la petició de valorar la possibilitat d’habilitar una parada de bus davant del cementiri, i així afavorir que les persones que no tinguin accés a les instal·lacions mitjançant vehicle privat, puguin fer-ho amb transport públic, evitant així desplaçaments perillosos a peu pel voral de la carretera. Per motius de seguretat, ni el traçat ni l’ample de la carretera permeten instal·lar parades a ambdós costats de la via (C-1415c). Per aquest motiu, s’està treballant per a poder instal·lar una parada al marge just davant del cementiri municipal (direcció Santa Agnès). En el moment del retorn, les persones usuàries hauran d’agafar el bus direcció Santa Agnès que els portarà de retorn a la Roca un cop fet el trajecte. Aquesta és una gran millora, ja que per la situació de la carretera C-1415c, on hi ha trams de roca a banda i banda del ferm per on circulen els vehicles, no permet habilitar un camí segur per a vianants. La Direcció General d'Infraestructures de Mobilitat de la Generalitat treballarà properament en el dibuix de la proposta per a la instal·lació d’aquesta parada de transport públic.\nReunió amb la Direcció General d'Infraestructures de Mobilitat de la Generalitat de Catalunya


Harlem Jazz Club, el mític club de música en directe de Barcelona, compleix 25 anys - SIESTV\n08 gen. 2013 Harlem Jazz Club, el mític club de música en directe de Barcelona, compleix 25 anys\nBarcelona a ritme de jazz\nEl Harlem Jazz Club compleix 25 anys. No és la sala de concerts més antiga de Barcelona, però potser siguin les parets que més música en viu han arribat a escoltar. Milers de concerts oferts diàriament i de manera ininterrompuda avalen aquest mític local del barri Gòtic de Barcelona, paradigmàtic com pocs del moviment jazz de la ciutat comtal, si bé es pot escoltar tot tipus de gèneres musicals en ell.\n25 anys, aniversari, barcelona, concerts, harlem jazz, jazz, local, musica, sala de concerts


Un article de Paul Markillie a The Economist (http://www.economist.com/node/21552901) l'abril de 2012 considerava les tecnologies de la impressió en 3D com el principi de la tercera revolució industrial. Si la primera revolució, a l'Anglaterra del segle XVIII, va consistir en la mecanització de la producció tèxtil, i la segona va venir a principis del segle XX de la mà de Henry Ford amb la cadena de muntatge i la corresponent producció en massa, la tercera revolució dibuixa l'horitzó de la fabricació distribuïda: amb un ordinador, eines de disseny en 3D, internet i una impressora 3D s'obre l'oportunitat de muntar una fàbrica a casa.\nPerò hi ha una altra qüestió a tenir en compte. Hem d'aprendre a dissenyar en 3D. Convertir les nostres idees en objectes 3D perquè funcionin en una impressora 3D requereix més que un simple clic al botó d'imprimir.\nThingiverse http://www.thingiverse.com/ és el servei més popular. Gràcies a la comunitat maker trobaràs molts models organitzats en diferents categories (joieria, art, matemàtiques, educatius...). A continuació, se’t dona una llista de models per començar a explorar:\nDescarrega un model, obre'l amb una eina 3D i modifica’n l’aspecte original. Comparteix els teus progressos amb els companys.\nDissenya un model en 3D per compartir-lo a la xarxa. Pots crear-ne un de zero o bé modificar significativament un model ja existent. Es tracta que mostris originalitat i certa creativitat.\nUn cop hagis acabat el model 3D comparteix-lo a la xarxa:


Resolution de Lamb of God: m'agrada, joder\nVaig tardar a descobrir Lamb of God. Al principi vaig començar traient alguns fragments de bateria Chris Adler (pels interessats en el tema fixeu-vos sobretot en la combinació de bombo i timbales en els breaks i en els redobles de bombo quan fa ritmes bàsics amb doble pedal) i al final vaig acabar trobant gust als temes. He de reconèixer que m’havia tirat enrere el fet que siguin americans (sóc molt racista) i que els havia classificat dins tota aquesta fornada de grups de metal-core (amb aquests no sóc racista, sinó caníbal). Vaig aconseguir deixar enrere aquests prejudicis i vaig començar a apreciar el grup. D’això no deu fer gaire més de dos anys, per tant ja havien tret el Wrath (2009) i el Sacrament (2006), els discs que els han portat a ser reconeguts mundialment.\nQuan es parla d’un grup com aquest s’ha de ser conscient que a una persona a qui no li interessi el metall li sonarà tot igual i seria estrany que li despertés el més mínim interès perquè tampoc fan res que valgui la pena ser destacat a nivell musical global.\nSi t’interessa el metall i encara no coneixes Lamb of God, val la pena que sàpigues que fan un metall surenyo o Groove-Metal, influenciats sobretot per Pantera, aportant un toc d’actualitat a les composicions (no gaire per sort) amb Death-Metal i fins i tot Thrash actual. És cert que de tant en tant deixen caure algun breakdown, però no els suficients com per arribar a molestar.\nAmb aquest nou disc no aporten absolutament res de nou, però s’assenten com a grup sense haver de buscar excuses per fer absurditats. Han trobat una fórmula que els funciona i no necessiten intentar justificar-se per res. En general no hi ha blastbeats forçats, ni puntejats pesats, ni res que sobri excessivament.\nQuan dic que aporta més aviat poc és que hi ha fragments que remeten directament a discos anteriors, com el principi de Ghost Walking, que és igual que Redneck, del Wrath, les estructures dels quals també són molt similars.\nAra bé, en aquest disc hi ha un devessall de riffs molt guapos i efectius, ritmes no excessivament ràpids però que matxuquen de mala manera, i veus d’aquestes cridades amb certa melodia que costen tant de fer. En general un disc ple de hits que convida a moure constantment el cap. De fet m’atreviria a dir que és el disc de Lamb of God que se’m fa menys pesat d’escoltar de dalt a baix (també és veritat que és el nou i el que he escoltat menys).\nDe les novetats destacaria la obertura del disc amb Straight For The Sun, un tema purament Sludge, i la pausa al mig del disc produïda per Barbosa, un tema instrumental acústic.\nCom que és difícil que un grup com aquest faci un disc 100% perfecte he de dir que el tema Insurrection és com un cardo en un jardí. És com un experiment que incorpora veus netes i una base molt molt melòdica que remet a un nu-metal que fa una mica de basarda. Repeteixo el de sempre, el problema no és fer melodia, jo escolto molts grups de pop i d’altres estils purament melòdics, el problema és fer melodies de merda.\nPer cert, quan ho vaig escoltar em va recordar molt a algun grup i encara no sé quin. Els de la meva colla van pensar exactament el mateix. De moment les opcions són Soilwork i Sevendust, si algú té alguna idea que ho digui perquè la curiositat m’està matant.\nM’atreveixo a augurar que quan tornin per aquestes contrades valdrà la pena anar-los a veure perquè ara tenen el repertori necessari per omplir tot un directe amb bones cançons i si presenten aquest nou disc l’espectacle pot ser important. Ara bé, si no és així no us tornaré la pasta de les entrades, que quedi clar.\nPer mi el segon tema del disc és brutal: Desolation. I perquè us feu una idea del concert:\nPublicat per Tòmpsen a 14:41 0 Comentaris\nEtiquetes Discs, Lamb of God, Música


Vicente Espí és un bateria, percussionista i compositor nascut a València que va estudiar en el Conservatori Superior de Issy-Les-Molineaux (París). El seu primer grup amb N’Guyen Lee, arriba a la final del Concurs Internacional de Joves Intèrprets de la Défense en la referida ciutat. A França rep classes del percussionista Daniel Humair, arribant a col·laborar amb músics de la categoria de David Rose i Stefan Persiani. Al seu retorn a València colabora amb grups i músics com ara Carlos Gonzálbez Trio, Monty Waters, Ramón Cardo, Jorge Pardo o Dave Schnitter (saxofonista dels Jazz Messengers d’Art Blakey). De tornada a França, imparteix classes a Montpeller i treballa amb el seu propi trio. Torna a traslladar-se de nou a Espanya, el que permet col·laborar amb els músics més prestigiosos com ara Avishai Cohen, Perico Sambeat, Albert Bover, Jesús Santandreu, Paco Charlín, Abe Rabade, Kirk McDonald, Fabio Miano, Joan Soler, Jordi Vila, Mario Rossy, Santi Navalón, Albert Sanz, Vicente Macián, Toni Belenguer, Amadeu Adell o Voro García.\nForma part de diverses agrupacions nacionals i internacionals com Perico Sambeat Flamenco Big band, Sedajazz Big band, Carlos Lopez and the Last Minute Experience, Clasijazz big band d’Almeria, Sergi Sirvent and the Octopussy, Creative Ensemble Collective, Dave Kikoski European Quartet. Ha col·laborat nombroses vegades amb Miguel Poveda, on cal destacar l’últim treball d’aquest “Las coplas del querer” al costat de Joan Albert Amargós i Juan Gómez Chicuelo.\nMiquel Àlvarez, contrabaix. Nascut a Dénia, Alacant, en 1992. Amb només 3 anys accedeix a la ‘Associació Musical del Verger’, i dos anys més tard s’inicia en el món de la trompeta clàssica. És als seus 9 anys quan accedeix al Grau Professional en el conservatori Josep Climent d’Oliva. En 2002 deixa la trompeta i comença a estudiar baix elèctric, iniciant-se de manera autodidacta.\nQuatre anys més tard començarà a combinar el seu estudi del baix elèctric amb el de contrabaix, endinsant-se d’aqueixa manera en el món del jazz i del pop-rock. Això el va portar a estudiar en Sedajazz Col·lectiu de Músics, en el Conservatori Superior de Valéncia i en l’ESMuC (Escola Superior de Música de Catalunya).\nAl llarg de la seua trajectòria musical en el món del pop-rock, Miquel Àlvarez ha fet més de 700 concerts en grans festivals com Low Cost, SanSan Festival, Lleida Sound Festival, Arenal Sound, i ha fet gires per Alemanya i Anglaterra, en ciutats com Londres, Berlín, Manchester, Leipzig, Glasgow, Liverpool (The Cavern), Birmingham, Köln, Cambridge, etc…\nEn el terreny del jazz, a més d’haver sigut partícip i guanyador de diversos festivals i premis internacionals per Europa, Miquel Àlvarez ha col·laborat amb prestigiosos artistes de la talla de Perico Sambeat, Javier Vercher, Enrique Oliver, Iago Fernández, Marc Miralta, Ernesto Aurignac, Santi Colomer, Jaume Llombart, Carlos Falanga, Marco Mezquida, Eladio Reinón, Dani Pérez, entre molts altres.\nActualment, Miquel Àlvarez treballa en diversos projectes de Jazz, Flamenc, Rock o Clàssica, amb formacions tant nacionals com internacionals.\nJoan Soler, guitarra. Pertanyent a la primera generació de músics de jazz que va irrompre en el panorama musical espanyol dels anys 80, Joan Soler és un dels guitarristes de jazz espanyols que major reconeixement ha tingut per part del públic i de la crítica. Al llarg de diverses dècades, en les quals ha conjuminat la composició i el seu treball guitarrístic, Joan Soler s’ha forjat un sobri i elegant estil que, encara que deutor de la tradició dels grans guitarristes, no defuig altres llenguatges més moderns. La seua solidesa pot constatar-se sobretot en els seus solos caracteritzats per una cura i un meticulós desenvolupament melòdic i un fraseig en el qual la musicalitat s’imposa de manera natural.\nAutor aljazzirajazzclubPublicat el Març 11, 2020 Març 11, 2020 Categories Temporada 2019-2020Etiquetes concerts, ESGAS, Jesús Santandreu, Joan Soler, Miquel Álvarez, quintet, Vicente Espí, Voro Garcia\nAnterior Entrada anterior: Max Ridley\nSegüent Entrada següent: Wallace Roney (1960-2020)


Dos convidats a un programa de debat parlen simultàniament, es llancen un a l'altre les paraules; parlen, sí, però no escolten. Quan dues persones parlen simultàniament es fa inintel·ligible el que...\nEl Congo (i II)\nLa mort de Lumumba no tranquil·litza el país sinó que estimula la lluita entre els seus partidaris i la facció que dóna suport a Mobutu. Les Nacions Unides intenten promoure una votació al parlament...\nEl 30 de juny de 1960, el Congo, colònia belga d'Àfrica Central, amb una població de 30 milions de persones, una extensió de 4,5 vegades Espanya i reserves naturals immenses, declara la seva independència....\nPartim d'un fet. Fer la consulta contra la sentència del Tribunal Constitucional té dos problemes seriosos. Afebleix la legalitat de la Generalitat, que trencaria de fet l'estat de dret, i reduiria el...\nCabdillisme i populisme\nA França, un país de cultura i ideologia, l'arribada de Napoleó al poder, primer com a cònsol el 1800 i després com a emperador el 1804, suposa la integració de totes les tendències polítiques...\nEls EUA i l'islamisme\nL'islamisme manté una guerra civil des de fa anys entre sunnites: l'Aràbia Saudita, Bahrain, l'oposició al govern a Síria, l'Iraq de Saddam Hussein, l'Afganistan dels talibans, Hamas de Palestina,...\n“Tothom té una certa confiança en la seva pròpia capacitat per decidir si confia en un altre ésser humà, i aquesta és l'avaluació fonamental que té lloc en cada elecció. El motiu pel qual en...\nRússia (i II)\nVe dels anys vint, la voluntat russa de crear una àrea d'influència eslava que avui s'ha convertit en la de crear una comunitat política i econòmica a la zona central euroasiàtica sobre els pobles...\nÉs un fet que la guerra freda la va perdre la URSS, però ho és també que Occident, els EUA i la UE van interpretar que els vençuts havien d'acceptar les condicions imposades pels vencedors, malgrat...


El CE Berga porta els SmartGoals a Espanya amb un campus pioner arreu del país | Entre rivals – Esports\nEl CE Berga porta els SmartGoals a Espanya amb un campus pioner arreu del país\n29 desembre 2016 21:07\nEl Club Esportiu Berga començarà l’any amb un nou campus de futbol. El club organitzarà el primer SmartGoals Campus d’Espanya basat en una tècnica d’entrenament que s’està consolidant a Holanda i que, a hores d’ara, ja utilitzen grans equips d’Europa com el PSV d’Eindhoven, l’Ajax d’Amsterdam i el Schalke 04 alemany. En concret, els SmartGoals (en català “metes intel·ligents”) són una mena de cons amb llum incorporada units per un sensor de moviment. Serveixen per treballar la percepció visual, la consciència de l’espai, la velocitat de reacció i la presa de decisions en el futbol, entre d’altres habilitats.\nAquesta eina d’entrenament ja ha trepitjat camps de futbol del Berguedà en alguna ocasió. En concret, van ser al Campus Uri Rosell que es va celebrar a Puig-reig aquest estiu i que impulsa el propi Rosell. I també s’ha provat puntualment en algun entrenament del CE Berga aquesta temporada. De fet, el propi club n’ha deixat constància al llarg dels darrers mesos amb més d’un vídeo publicat a Twitter.\nUna bona percepció de l'entorn de joc farà augmentar les possibilitats d'èxit de l'execució tècnica@SmartGoalsSport pic.twitter.com/X2o30QDmKQ\n— Sergi Torrabadella (@STorrabadella) July 14, 2016\nAra, però, el club aposta de forma decidida pel producte i vol donar-lo a conèixer a través d’un campus durant la primera setmana de l’any 2017. Es farà els dies 2, 3, 4 i 5 de gener a les instal·lacions del camp de futbol de Berga i anirà adreçat a nens i nenes d’entre 5 i 14 anys. L’horari dels entrenaments del campus serà de 9 del matí a 2/4 de 2 del migdia i el preu per participar-hi serà de 50€ o 55€, en funció de si el jugador o jugadora forma part del CE Berga o no.\nLa iniciativa està tenint una acollida molt bona i, a hores d’ara, queden molt poques places per tancar inscripcions. Els interessats en ocupar una d’aquestes places poden fer-ho adreçant-se a les oficines del club, de dilluns a divendres de 6 a 8 del vespre, o trucant al telèfon 628635274.\nUna idea pionera al país\n“Els SmartGoals són una eina que no s’ha vist mai aquí encara”, assegura Oriol Dalmau, entrenador i jugador del CE Berga i promotor d’SmartGoals al país. Dalmau va conèixer la tècnica en els 6 mesos que va ser a Holanda i ha arribat a un acord amb l’empresa per utilitzar el producte fins a final de temporada a les instal·lacions del CE Berga. Segons diu, el campus és només el primer pas per implementar el mètode d’entrenament aquí. Més endavant, tant ell com els altres dos impulsors de la iniciativa, Sergi Torrabadella i Adrià Sellarés, tenen previst muntar una escola de tecnificació, amb entrenaments específics de manera estable que s’adreçaran a tots els jugadors de la comarca que ho desitgin.\nDalmau ha volgut deixar clar que la voluntat del CE Berga és “buscar la comoditat dels jugadors i treballar per millorar el seu rendiment”. Això sí, tot i que la prioritat és la formació, no nega que el treball amb SmartGoals fa que la resta del país percebi el Berga com “un club on es treballa bé l’entrenament dels futbolistes”.\nFOTO. Oriol Dalmau, promotor dels SmartGoals, amb Uri Rosell, en el Campus Uri Rosell del passat estiu, on es va utilitzar l’eina d’entrenament / Twitter: Oriol Dalmau (@orioldalmau)\nCampus Oriol Dalmau SmartGoals\nUna trentena de nens han participat al Campus Jordi Torras de Berga 01/07/2016


Tractaments corporals - Teresa Pubill\nNo tots els tractaments són iguals i per això disposem de diverses tècniques que combinen l’aparatologia més adequada amb teràpies manuals per poder solucionar qualsevol problema estètic.\nLa veritable bellesa és la que s’aconsegueix actuant des de dins. La nutricosmètica potencia els tractaments estètics amb ingredients naturals que actuen des de l’interior perquè es noti a l’exterior.\nEl cos té el seu propi procés de depuració, segons l’estil de vida el pot perjudicar. Amb el Detox ajudem a netejar el nostre organisme.\nLa mala circulació venosa i limfàtica, els desajustaments hormonals, el sedentarisme, la genètica, etc. afavoreix l’aparició de la cel·lulitis. Quan la circulació és lenta els líquids i els tòxics s’acumulen a la dermis i a la hipodermis, formant un teixit fibrós. Pot ser compacta (dolorosa al tacte), tova i flàccida (és la més comuna i dona un aspecte inflat) i edematosa (similar a l’anterior però amb un augment notable del líquid).\nTractament per a la flaccidesa\nServeix per a recuperar la pèrdua de la fermesa de la pell, deguda a la disminució o debilitat dels teixits de sosteniment, com el col·lagen, l’elastina o fibres musculars per culpa de l’edat, pèrdua de pes, embaràs, etc.\nEl greix localitzat és un problema que afecta moltes persones, de vegades acompanyat d’algun quilo de més. Aconseguirem eliminar els dipòsits de greix acumulat en zones específiques, reduint les cèl·lules grasses i el gruix del teixit amb tractaments especifics i complementat amb dieta i nutricosmètica\nAconsellat per a després d’un part ja que normalment el cos triga un any a recuperar-se.\nD’aquesta manera aconseguim reduir el greix i refermar els teixits més ràpidament.


L'Arquebisbat encarregarà un protocol de seguretat per a les celebracions de la Mare de Déu dels Desemparats\nL’Arquebisbat encarregarà un protocol de seguretat per a les celebracions de la Mare de Déu dels Desemparats\nFont: Manolo Guallart\nEl cardenal arquebisbe de València, Antonio Cañizares, ha encarregat l’elaboració d’un protocol d’actuació en l’organització de la festivitat de la Verge dels Desemparats, per a vetlar per la seguretat dels fidels participants en els actes festius i evitar conseqüències o danys personals o materials.\nL’Arquebisbe ha assenyalat la importància que es puga gaudir d’aquesta festa sense que entre en risc la seguretat dels fidels, ni en el temple ni en el trasllat de la Verge.\nD’altra banda, segons fonts de la Basílica, “a primera hora d’aquest matí s’han iniciat els treballs per a reposar la porta que es va desprendre, en trencar-se les frontisses superiors quan va ser espentada pel fervor del moment d’alguns grups de devots”. La porta estarà arreglada en pocs dies, han precisat.\nEls operaris d’una empresa especialitzada en panys de grans dimensions es troben des de primera hora treballant en la porta de la Basílica, que roman recolzada a l’entrada al temple i continua vigilada des d’ahir per un servei privat de seguretat contractat per la Basílica.\nL’única persona que va ser atesa després de l’incident ha sigut donada d’alta.


Confirmada la realització del Casal de Setmana Santa, que manté inscripcions obertes fins al dijous 25 de març — Ajuntament de Roses\nConfirmada la realització del Casal de Setmana Santa, que manté inscripcions obertes fins al dijous 25 de març L'Àrea d'Esports de l'Ajuntament de Roses confirma l'organització del Casal de Setmana Santa per a nens i nenes d'entre 3 i 12 anys, en haver-se superat el nombre mínim de 10 inscrits necessari per a la seva realització. Així doncs, l'activitat tindrà lloc del 29 de març fins a l'1 d'abril. El termini d'inscripcions es manté obert fins al proper dijous, 25 de març, a les 14 h, a través de la web inscripcions.roses.cat. https://www.roses.cat/noticies/confirmada-la-realitzacio-del-casal-de-setmana-santa-que-mante-inscripcions-obertes-fins-al-dijous-25-de-marc https://www.roses.cat/@@site-logo/escut.png\nL'Àrea d'Esports de l'Ajuntament de Roses confirma l'organització del Casal de Setmana Santa per a nens i nenes d'entre 3 i 12 anys, en haver-se superat el nombre mínim de 10 inscrits necessari per a la seva realització. Així doncs, l'activitat tindrà lloc del 29 de març fins a l'1 d'abril. El termini d'inscripcions es manté obert fins al proper dijous, 25 de març, a les 14 h, a través de la web inscripcions.roses.cat.\n22/03/2021 11:54 -\nEl casal, que es duu a terme a les instal·lacions de l’escola Narcís Monturiol, proposa jocs, manualitats, tallers, activitats artístiques, danses, etc., adaptades a les edats dels infants que hi participen. Els dies de funcionament del casal seran del 29 de març a l’1 d’abril (ambdós inclosos), amb horari de 9 a 13 h i de 15 a 18 h. També s'ofereix servei de menjador.\nPer a la correcta realització de l’activitat s’aplicaran tots els protocols sanitaris en el marc de la pandèmia per COVID-19.\nPodeu consultar preus, bonificacions i documentació que cal presentar en el document adjunt\ndiptic casal setmana santa 2021.pdf — PDF document, 707 KB (724655 bytes)


Mantenir les televisions autonòmiques costa 1.080 milions d'euros a l'any\nRedacció Catalunyapress | diumenge, 11 de novembre de 2018\nTreballadors de TV3 denuncien atacs a la manifestació de Barcelona\nLes cada vegada més qüestionades televisions i ràdios autonòmiques es porten un bon pessic tots els anys per mantenir-les. En ple debat sobre la seva parcialitat i el deterior de les seves graelles per competir tontament amb les tv comercials, fa temps que han perdut el seu sentit de servei públic i moltes d'elles suposen un enorme forat de deutes que posen en risc la seva viabilitat.\nTot i això, els pressupostos de les radiotelevisions públiques autonòmiques d'Espanya han baixat en un 47% entre els anys 2011 i 2018, fet que suposa una retallada de 509 milions d'euros, segons les dades de l'II Estudi 'Panorama actual i tendències de la radiotelevisió pública a Europa ', liderat per la Universitat de Santiago de Compostel·la, en col·laboració amb les Universitats de València, Màlaga, Castella-la Manxa, Barcelona, Madrid, Vigo, Carlos III de Madrid i la Corunya.\nLa investigació es va presentar el 8 de novembre a la seu de Federació d'Organismes de Ràdio i Televisió Autonòmics (FORTA) a Madrid, amb l'assistència del seu president, Antonio Virgili, i del secretari general, Enrique Laucirica. El professor de la Universitat de Santiago de Compostel·la Francisco Camps Freire ha estat l'encarregat de presentar els resultats de l'estudi.\nL'informe posa en relleu que altres cooperacions regionals europees com Alemanya o Bèlgica, similars al model espanyol, van augmentar en un 6% i un 8%, respectivament, els seus pressupostos entre 2011 i 2016.\nA més, els mitjans audiovisuals públics espanyols van experimentar un dels més grans retallades pressupostàries de la UE en el període 2010-2016 (-27,15%), només superat pels ajustos de Portugal (-30,36%) i Grècia (-50 , 70%). Per contra, països com Lituània (+ 90,7%), Hongria (+ 68,75% són) o Malta (+ 42,68%) han registrat increments.\nD'aquesta manera, el professor Campos ha explicat que en el conjunt dels mitjans audiovisuals públics d'Espanya (estatals i autonòmics) s'ha baixat d'un cost de 60 euros per habitant l'any 2010, a 43,8 euros l'any 2016 , un terç menys que la mitjana europea (65,7 euros per habitant), i lluny de països que lideren el rànquing com Dinamarca amb 160,5 euros per habitant, Regne Unit amb 113 euros per habitant o Alemanya amb 111,7 euros.\nAixí mateix, l'expert ha destacat que la mitjana d'ingressos del servei públic de radiotelevisió a la Unió Europea era de 152,4 euros per llar (2016), davant els 160 euros per llar que es disposava com a mitjana en 2010.\nEn aquest cas, Camps ha indicat que els països escandinaus, Alemanya, Regne Unit, França o Bèlgica, mostren valors en molts casos superiors al 50% de la mitjana, enfront dels països de l'est i mediterrani, incloent a Espanya i Itàlia, amb valors de finançament del servei públic de radiotelevisió per sota de la mitjana. Espanya, es troba al voltant de 110 euros per llar, enfront dels gairebé 160 que dedicava a 2010.\nCOST PER HABITANT MOLT PER SOTA DE LA MITJANA EUROPEA\nD'altra banda, l'estudi apunta que el cost per habitant de la radiotelevisió autonòmica a Espanya és 27,6 euros per habitant enfront d'una mitjana europea de 65 euros, més del doble.\nAl tancament del 2016, el pressupost mitjà del conjunt de les radiotelevisions de FORTA suposava un 1,12% del PIB, és a dir, 1,12 euros dedicats a donar suport al servei de radiotelevisió pública per cada 1.000 euros de PIB. La mitjana de la UE en aquest any se situava en 2,25 euros per cada 1.000 euros del PIB.\nDurant la presentació, el president de FORTA ha explicat que, segons aquest estudi, "la necessitat i el valor dels mitjans audiovisuals públics de qualitat no només segueixen sent rellevants sinó que estan en alça en la narrativa institucional dels organismes de la UE i de la majoria dels Estats, davant d'un domini progressiu de comunicacions i dels mercats audiovisuals per part de les plataformes digitals globals ".\nAixí, Antonio Virgili ha afirmat que "els mitjans audiovisuals públics són responsables de preservar la diversitat i competència audiovisual, de l'interès pels continguts de proximitat, i del suport i potenciació de les indústries culturals i creatives tant regionals o locals".\nFINANÇAMENT ESTABLE, PROU I INDEPENDENT\nSegons ha advertit Virgili, "per mantenir la sostenibilitat d'aquests serveis públics autonòmics són necessaris sistemes de finançament que siguin estables, suficients i independents, encara que això no vol dir que aquests sistemes de finançament no responguin a principis d'eficiència, transparència i rendició de comptes" .\n"En aquest sentit, l'estudi considera que el servei audiovisual públic europeu s'enfronta al repte principal de buscar nous models de finançament", ha manifestat, i alhora ha afegit que és una cosa compartit que "preocupa" en l'àmbit de la televisió publica europea i ha afegit que en les pròximes setmanes hi haurà una reunió de representants de les televisions integrades en l'associació europea de la televisió pública regional a Porto (Portugal) per debatre aquest assumpte.\nD'altra banda, Virgili ha detallat que l'informe posa en relleu la necessitat de recuperar "el periodisme lent", d'investigació, d'explicació i servei públic, per contrarestar l'accelerada dinàmica de l'actualitat 'light' marcada per la immediatesa dels nous mitjans i xarxes socials.\nEn aquest context, ha afegit que "cobren importància la verificació i alfabetització contra la desinformació, les notícies falses i les campanyes xenòfobes que transgredeixen els principis dels drets humans i els valors humanistes europeus de respecte a la diversitat cultural, lingüística i social".\n"Les principals corporacions audiovisuals públiques han aplicat eines i programes de verificació de 'fake news' així com accions concretes d'alfabetització adreçades especialment als públics joves per reforçar un esperit crític i transmetre'ls el valor de la informació de confiança i creïble", ha manifestat .\nEn aquest sentit, ha assegurat que des FORTA s'han posat ja en marxa diferents iniciatives "per a combatre aquesta proliferació de notícies falses com el recent llançament d'un decàleg comú denominat 'Si dubtes, no comparteixis' en què es posen en relleu els diferents aspectes a tenir en compte per detectar una possible 'fake new', una possible notícia falsa ".\nSegons ha afegit, "una altra de les tendències en auge és el de l'experimentació en matèria de narratives immersives, amb aplicació de la realitat virtual i el vídeo 360º". Així, ha indicat que, "al voltant del 72% de les televisions públiques europees ja han produït contingut immersiu en alguna ocasió fins a mitjans de 2018, sent la música, les notícies d'actualitat, la cultura i els esports els temes més recurrents en aquest creixent fenomen immersiu ".\nCONFLICTE AMB HISENDA\nPreguntat per la situació en què es troba el conflicte entre el Ministeri d'Hisenda i les televisions públiques autonòmiques, Enrique Laucirica ha explicat que el Tribunal Econòmic Administratiu Central (TEAC) ha plantejat una qüestió prejudicial davant el Tribunal de Justícia de la Unió Europea ( TJUE), el que "ha generat un cert impàs en aquesta qüestió en la mesura que tots els agents" estan a l'espera que el TJUE es pronunciï.\n"La pregunta que ha fet el TEAC bàsicament és com actuo davant d'aquesta història des d'una perspectiva europea", ha manifestat el secretari general de FORTA, per després afegir que creu que el tribunal europeu "segurament" respondrà que la qüestió no li pertoca.


Antropologia | reporteducació SERVEI EDUCATIU\n@OrgulldelBaix Llobregat: L’espai interactiu del pati del darrere.\nEl Baix Llobregat és l’àrea de Catalunya amb major acumulació d’infraestructures. Però sota les autovies que tallen el seu paisatge s’amaga un dels sols agraris més fèrtils d’Europa, un riu que dona de veure a la meitat de Barcelona i un delta estratègic per a la migració de les aus. Aquest espai contínuament modificat per a acollir els serveis necessaris per a la gran ciutat que és Barcelona, és també fonamental per a garantir el futur i la sostenibilitat de tots.\nUs convidem a descobrir el Baix Llobregat com no l’havíeu vist mai, amb el documental web Orgull de Baix. Orgull de Baix és la versió interactiva del documental deTelevisió de Catalunya El pati del darrere, i amplia el debat sobre el conflicte entre creixement i sostenibilitat que afecta a aquest territori. Orgull de Baix és un projecte innovador realitzat amb animació web en 3D, que permet a l’usuari navegar i descobrir el valor ecològic i agrari de la comarca del Baix Llobregat, les seves lluites, la seva història i el seu futur. El projecte explora un nou format audiovisual a internet, i vol fomentar la participació de l’audiència.\nL’estrena d‘Orgull de Baix es farà el dia 30 de novembre a les 22.17 amb una reemissió d’El pati del darrere a l’espai 60 Minuts del Canal 33, des de la qual s’animarà els espectadors a entrar a la plataforma web.\nPla educatiu d'entorn, Portada Administració territorial, Antropologia, Baix Llobregat, geografia 0\nEl projecte Mobile History Map\nEl projecte Mobile History Map (MHM) és un projecte de Georeferenciació col·laborativa del Patrimoni (material i immaterial) recollit per l’alumnat de les escoles de Catalunya, amb la finalitat que pugui ésser consultat per la ciutadania des d’un dispositiu mòbil a travès d’una APP específica.\nApadrinem el nostre patrimoni Android, Antropologia, batxillerat, ciències socials, educació primària, educació secundària, geografia, Geolocalització, Georeferenciació, història, IOS, Mobile History Map, patrimoni 0


Vent d Cabylia: Mareta, mareta\nPotser alguns de vosaltres coneixeu la cançó de bressol "Mareta, mareta", transmesa de generació en generació al si de moltes famílies valencianes i que Empar Torres, fa vora 30 anys, interpretà en el disc d'Al Tall Som de la Pelitrúmpeli. Ací la podeu sentir en una versió de Miquel Gil:\nSembla que la cançó enfonsa les seues arrels en la tradició popular valenciana i segons els cançoners preparats per Salvador Seguí prové del xicotet poble d'Aigües, a la comarca de l'Alacantí, al peu del Cabeçó d'Or divisant tota la costa alacantina fins a l'illa de Tabarca i més enllà. La lletra més antiga que es coneix, de començaments del segle XVIII, és una miqueta diferent a la que ens ha arribat i va ser recentment enregistrada en el disc Ninna Nanna, una selecció de cançons de bressol realitzada per Montserrat Figueras i Jordi Savall que va ser considerada pel The New York Times com el millor treball discogràfic de música clàssica fet durant l'any 2003. Sona així:\nMareta, mareta, no'm faces plorar, compra'm la nineta avui qu'és el meu sant.\nQue tinga la nina hermosos els ulls, la cara molt fina i els cabells molt rull.\nMarieta, Marieta jo vos cantaré una cançoneta que te dormiré.\nDorm-te, neneta, dorm si tens son. Dorm-te, neneta, dorm si tens son.\nLa internacionalització de la cançó gràcies al disc de Savall i l'extraordinària bellesa de la pròpia peça musical van fer que el conegut director de cinema coreà Chan-wook Park es fixara en ella per al final de la darrera obra de la seua trilogia de la venjança, el film Simpathy for Lady Vengeance (2005), que conta la història d'una mare separada durant tretze anys de la seua filla per un crim que no va cometre. Avise, doncs, que l'escena que posaré a continuació és la que clou la pel·lícula, encara que no revela res que afecte la seua trama global; es tracta, simplement, d'una metàfora final sobre els actes i la relació entre la mare i la filla, per a la qual "Mareta, mareta" serveix d'excel·lent i sublim fons. Que servisca també per felicitar-vos el Nadal!\nPostejat per Vent d Cabylia a les 09:13\nCategories: Música, Tradicions valencianes\nBon Nadal Vicent i Bon Any: la cançó la coneixem i la cantem a casa. És una preciositat i la versió de Savall de fons -cantada en català en un fil coreà- m'ha emocionat profundament. Moltes gràcies, de tot cor.\nSi la vista d'Aigües arriba fins a l'Illa de Santa Pola (Tabarca) has de posar 'costa valenciana'. La costa 'alacantina' acaba al Saladar d'Aigua Amarga. A l'Altet ja comença al costa d'Elx. I parle com a valencià, no com a elxà.\n24 de desembre, 2009 10:06\nUna versió més o menys semblant a la de Miquel Gil he sentit cantar ací a la Ribera com a cançò de bressol (la meua sogra la cantava als meus fills). No coneixia la versió de Savall (justament em falta el de les cançons de bressol, però l'hauré de buscar i fer-me amb ell, potser siga un bon regal de Nadal). Gràcies per l'aportació.\nQue tingues un bon Nadal i un millor any!\n24 de desembre, 2009 10:13\nUna magnífica entrada, m'has deixat flipat una vegada més.\nEl fet de que una cançó tradicional valenciana puga arribar a fer-se tan internacional gràcies a la tasca de recuperació d'un músic, en compte de desaparèixer com podria haver passat i de fet haurà passat moltes vegades, demostra que moltes vegades aquelles tradicions que al nostre país són menyspreades per massa localistes , poden arribar a tindre un gran valor a nivell internacional, com la pilota\n24 de desembre, 2009 10:58\nQuina entrada més bonica, Vicent.\nFelicitats i Bon Nadal a tu també.\n24 de desembre, 2009 11:10\nBon nadal, sr Vent\n24 de desembre, 2009 11:35\nQue fort. Justetament li l'estava cantant a la meua nineta quan he llegit el teu blog. Molt bonica la cançó.\n24 de desembre, 2009 11:36\nUna entrada preciosa. Gràcies.\n24 de desembre, 2009 12:53\nJoan-Carles, no em perdones els "Arenals del Sol" i "Gran Alacant" com a costa alacantina, no? :D En tot cas això: si no erre, des d'Aigües es divisa immediatament la costa alacantina i d'ací fins a l'illa de Tabarca (que evidentment no és costa). És com si dic que des del Mondúver es divisa tota la costa saforenca fins al Montgó i més enllà: no estic dient que tot això siga saforenc sinó que es veu tota la costa saforenca i la vista arriba al Montgó i més enllà...\nSecretari, molt fort, sí. Quina connexió còsmiconadalenca!\nI res, m'alegre que vos agrade. Bones festes!\n24 de desembre, 2009 13:08\nUna entrada extraordinària, Vicent, del millor que he vist en els blocs del nostre entorn en tot l'any. Gràcies. Molt bon Nadal\n24 de desembre, 2009 16:33\nPerquè després diguen que el valencià no té projecció internacional!\nBon Nadal, Vicent!\n24 de desembre, 2009 17:13\nMa mare (naixcuda en el barri de la Xerea de Valéncia) la canta aixina:\nque una nineta\nme vares comprar.\nLa nina tenia\nbonicos els ulls,\nla cara molt fina\ni els cabells molts rulls\nI yo la tenia,\ni yo li cantava.\nLa nina plorava\nque tenia son.\nBon Nadal i Feliç 2010. Un abraç, Vicent.\n24 de desembre, 2009 17:42\nNi Santa Pola perquè es veu nítidament el seu cap ni el fet que, geogràficament i històrica l'Illa (el seu nom popular per aquí) siga al Sinus Ilicitanus del romans i fóra terme d'Elx fins al segle XVIII.\nMira que ens agrada, als valencians, barralar-nos per 'fronteretes' que no menen enlloc.\nQue tingues un bon dia de Nadal i un bon segon dia de Nadal o dia de Sant Esteve. Aquí, els llauradors i els antius encara funcionem així.\nRes de Gran Alacant i Els Arenals del Sol: el primer es diu "serra de Santa Pola" i el segon "La Senieta", "el Fondet de la Senieta" i "el Carabassí". Els mapes de la Internet tenen poca sensibilitat. Si vols ho incluïm també en l'excursioneta que hauràs de fer.\nSalut mestre i gràcies de nou per aquest tros tan bonic que m'has regalat avui.\n24 de desembre, 2009 18:41\nLa cançó preciosa i ben coneguda i popular. L'entrada molt interessant i adient tot i que es tracta d'una cançó de breçol i no concretament de Nadal. Però...\nTornaré amb els peròs, m'agrada fer d'advocat del dimoni, que li anem a fer. Però veig que al disc de Savall n'hi ha cançons de Portugal, d'Israel, Catalunya, Grècia... i una d'Alicante. Podia haver posat Valencian Country o Valencia o... No, Alicante. Ai, las!\nBo, xicons, que passeu unes bones festes, vosaltres i els vostres, creients o no, que això no li fa massa. I independentment de coincidir o no, per suposat.\n24 de desembre, 2009 19:50\nJoan-Carles, estava punxant-te, home. Hauré de retindre'm, que li estic agafant afició!\nMasclet, moltes gràcies per la teua lletra.\nI res, que vos isca el putxeret ben bo!\n25 de desembre, 2009 11:16\nHosti, només he vist el títol he entrat de seguida. De menudeta sempre em cantaven eixa cançó : )\n25 de desembre, 2009 11:20\nAçò de la lletra més antiga de principis del XVIII d'on ho has tret?\nD'un document d'eixa data?\nT'ho ha dit algú?\nT'ho has imaginat?\nVols que siga així?\nPerquè no de finals del XVII?\nL'autora era una mare d'Aigües?\nAutòctona o era casada allí?\nTenia cognom de la vila?\nTal volta de la comarca?\nHavia estudiat música?\nTal volta tocava el clave?\nLa lletra també és d'ella?\nL'ajudà el rector?\nEra la seua amistançada?\nLa seua majordomesa?\nNo s'ho inventaria tot, música i lletra, la menuda de bolquers?\nAi Sant Vicent Baydal: les blaves costes alicantines i el segle XVIII i més matisadament a primeries.\n25 de desembre, 2009 17:03\nRaimon, què vols dir exactament? Ho explicite tot: he agafat la informació del disc i el cançoner enllaçats... Si hi ha cap problema explica-ho clar, no ens deixes així, però bé, bon Nadal!\n25 de desembre, 2009 18:19\nAixò s'arregla prompte. És aquella cosa del xiquet que tot ho sap i que no admet esmena. Em referesc a mi, és clar, i no hauràs de patir-ne gens;-)Ja ens veiem per aquí avall un any d'aquells en què venir a València -no li dieu alguns així a tot el país i mireu que la boira se us fa espessa- siga venir tan avall.\nLa generació dels 45 als 60? Si Raimon en té 70, Vicent Sanchis 48 La Simó 67...\nO la joventut que tot ho sap!\nAdéu i a reveure!\nBon Any amic meu.\n26 de desembre, 2009 02:25\nJoan-Carles, ara sí que no entenc res. Realment no sé què vol dir Raimon amb el seu missatge. Si cal canviar qualsevol cosa del post, benvinguda serà la informació que tinga. Mai no m'ha sabut mal corregir el que parlem ací en base al que puguem aportar entre tots, ja siga sobre les posts de planxar, sobre el catso com a expressió o sobre esta cançó de bressol, que igual em té si és del segle XVIII o del XX, d'Aigües o de Bèlgida...\nPel que et deia particularment d'això de la costa alacantina, ilicitana o valenciana, ja he dit que era un broma sense cap ànim d'ofendre. Desconec perquè t'ho has pres així de malament. En tot cas, disculpes; la meua intenció no era molestar-te...\n26 de desembre, 2009 13:26\nXe, no faces cas, este es un dels posts més autèntics que t'he llegit i escoltat.\nEn el meu poble Sènia és una varietat d'arròs, l'Alter és un restaurant del Mareny i el Carabassí és un home que no esta molt ben atinat, a banda d'una deliciosa planta cucurbitàcia, exigisc que ho rectifiques al teu post també.\nI menos magre!\n26 de desembre, 2009 21:24\nAi quin post més guapet Baydal, i entre la cançoneta (jo l'he escoltat sempre amb la lletra que diu Masclet) i el que parles amb Joan-Carles Martí (he viscut molt temps per eixa costa a la que després de tot el que digueu ja no sé com dir-li, per Gran Alacant, i supose que és on tornaré a viure quan torne). Ahir li cantava a la xiqueta la de Agulleta i fil, que crec que és de les nanes que més m'agradaven de menudeta (eixa i altra en castellà d'un negret que sa mare treballava al camp), però esta nit canviarem de repertori i tocarà Mareta mareta!\n27 de desembre, 2009 10:41\nCom sempre esplèndid Vicent, si vos voleu abaixar esta cançò i d'altres amb lletra (de manera legal i gratuita) junt a moltes coses més, ho podeu fer des d'ací:\nBon Nadal a tot lo món!!\n27 de desembre, 2009 12:25\nÉs la cançó de bressol que em cantava ma mare quan jo era xicoteta (a mi i als meus germans). M'encanta. Jo l'he cantada també als meus fills. Però al meu menut l'entristia i sempre m'ha fet canviar de cançó.\nEl que no sabia és que era tan internacional. Gràcies pel post. Una molt bona manera de felicitar el Nadal.\nSempre m'han agradat molt les cançons de bressol. I més encara les nostres. En sé un fum (si algú vol, li'n grave alguna).\nDes de que tinc fills, eixa vessant del Nadal és la que més m'agrada. Com per exemple en aquesta nadala popular:\n"La llet calenteta\ni el morret bullint\nxuplant i engolint"\nBon Nadal, Vicent.\nSi vas demà a la Clau, ens vegem per allí. A lo millor també acudeix el teu col·lega medievalista. Ciao\n27 de desembre, 2009 13:48\nQue va, Kirikú, li explicava despús-ahir a l'insigne organitzador que enguany estic passant els Innocents a Barcelona, o siga que desgraciadament no podré anar a l'Alcúdia... Passeu-ho molt rebé!\n28 de desembre, 2009 14:12\ntinc un dubte existencial: d'on t'ho has tret que Miquel Gil interpretà fa vora 30 anys el "mareta, mareta" al treball de la Pelitrúmpeli? pel que s'escolta al final i pel que jo sé, la que canta és Empar Torres en una versió molt dolça.\nI compte amb el bon treball de Savall, em sembla que és de la dona, que no ve a ser el mateix...\n23 de gener, 2010 00:46\nTota la raó del món! He confós la versió de Miquel Gil, que és la que pose, amb l'anterior d'Empar Torres en el disc d'Al Tall. En el mateix enllaç que pose es pot comprovar...\nQuant al Ninna Nanna, crec que va ser entre els dos (almenys Savall hi participà ben activament amb els arranjaments i la música).\nGràcies per les correccions!\n23 de gener, 2010 16:22\nBuscant l'origen i informació de la cançó de bressol 'Mareta' que acabem de gravar per al proper disc de Mara Aranda i Solatge he topat amb aquesta delícia.\nMoltes gràcies, ha tornat a eixir-me el sol en aquesta tarda grisa a la Ribera.\n14 de març, 2013 16:10\nSoc de la ribera alta, tinc 54 anys i la meua mare mos la cantaba cuant erem xicotetes a les meues germanes i a mi, despres la cantaba als meus fills i les meues nebodes cuant eren menuts.\nFa poc menos d'un mes que ha faltat i es cuant ens venen tots els records. Fa temps que la buscaba i per fi la he trobat grasies a un cosi meu que es music i ma fet el favor de ayudarme a buscarla.\nVos pose la lletra de com la cantaba ma mare. I la veritat es que la cantaba com Miquel Gil.\nI perdoneu les meues faltes d'ortografia.\nEm vares comprar\nbonicos els ulls\nLa cara ben fina\nI els cabells molt rulls.\nQuan jo la dormia\nI si li cantava\nLa son li venia\nAixí jo li deia\nNina de la ma vida\n04 d’abril, 2013 23:13\nMa mare cantava, de vegades molt emocionada, Mareta, mareta a finals dels seixanta quan jo era xicotet, a Benassal (Alt Maestrat). Ja li preguntaré si sap quan la va aprendre i la lletra que no recorde totalment.\n29 de setembre, 2013 12:21


Progressistes-SPD afirma que el dia de la Constitució és sagrat - Altaveu el diari digital d'Andorra\nProgressistes-SPD afirma que el dia de la Constitució és sagrat\nDonsión diu que el fet d'obrir els comerços beneficia els patrons i no els treballadors\n18/02/2020 (18:00 CET)\nGonzález i Donsión a la roda de premsa d'aquest dimarts.\nProgressistes-SDP considera que el dia de la Constitució és sagrat i que això s'ha de respectar "perquè és la festa de la democràcia". El secretari d'organització Josep Lluís Donsión diu que és un país amb només quatre dies festius cada any i que això no es pot tocar. Ha afegit que el fet d'obrir els comerços beneficia els patrons i no els treballadors que no sabran quan podran recuperar el festiu treballat.\nSegons Donsión "un dia com el de la Constitució permet que la família estigui junta i pugui fer activitats. Encara que després el que treballi aquell dia el pugui recuperar potser no coincidirà amb la parella en els dies de festa".\nDonsión s'ha preguntat que passaria si a França es fes treballar el 14 de juliol o a Espanya el dia de la Constitució. "El 14 de març és festa o no és. Ho han de dir clar i ser valents. D'aquesta manera s'acabaria el problema".\nEn la roda de premsa, Marc González s'ha referit a l'etiqueta energètica i ha dit que el reglament no s'entén. Ha qualificat d'alt el preu de 240 euros per un habitatge de 80 metres quadrats i ha demanat que Govern en faci una explicació a fons. Ha afegit que no és un reglament consensuat i que volen una explicació. Tampoc està d'acord amb la creació d'una base de dades perquè podria vulnerar la llei de protecció de dades.


Inauguració de les obres de reforma del carrer Sant Francesc Xavier de Magraners — Regidoria de Promoció i Gestió de l'Habitat Urbà i Rural i la Sostenibilitat – La Paeria – Ajuntament de Lleida\nEt trobes a:Inici/Serveis Urbans/Notícies/Inauguració de les obres de reforma del carrer Sant Francesc Xavier de Magraners\nInauguració de les obres de reforma del carrer Sant Francesc Xavier de Magraners\nEl paer en cap, Fèlix Larrosa, destaca que suposa una millora important en la recollida d'aigües pluvials, que tindrà continuïtat aquest mateix any amb la remodelació del carrer Arboló.\nData publicació: Dimecres 26, setembre del 2018\nEl paer en cap, Fèlix Larrosa, ha inaugurat aquesta tarda les obres de millora dels carrers Sant Francesc Xavier i Còrdova de Magraners. Les obres han consistit en la renovació de la xarxa d'aigua potable i el clavegueram. A més, s'ha aprofitat l'obertura del subsòl per millorar l'accessibilitat i la seguretat viària per als vianants, millorant els paviments en una superfície de 650 metres quadrats i les xarxes d'enllumenat públic i telecomunicacions.\nLarrosa ha destacat que es tracta d'una operació important per millorar la recollida d'aigües en aquest sector, que compta amb carrers amb un pendent important. L'actuació tindrà continuïtat aquest mateix any amb la millora del carrer Arboló, que també desemboca al carrer Sant Roc i que tindrà la mateixa configuració que Sant Francesc Xavier, amb plataforma única a base de llambordes, i preferència de pas pels vianants respecte als vehicles. Els cotxes només podran accedir-hi per a entrar a guals i per la càrrega i descàrrega dels veïns. També s'han construït dos parterres enjardinats de 4,80 metres quadrats, plantant en cadascun 8 espècies diferents de plantes i col·locat mobiliari urbà, papereres i bancs.\nEl regidor del barri, Joan Queralt, en el seu primer acte a Magraners, ha destacat les millores que està duent a terme l'Ajuntament en aquesta zona, a les quals aviat es sumaran la reforma del carrer Arboló i el nou bosc urbà, al carrer Camp. L'acte també ha comptat amb la presència dels regidors Paco Cerdà i Joan Vilella.\nEl pressupost total de la inversió als carrers Sant Francesc Xavier i Arboló ha estat de 243.323,88 €, executats en el marc del Pla d'Inversions del servei d'aigua i clavegueram, a càrrec d'Aigües de Lleida.\nCategories: Sant Francesc Xavier, obres de reforma, 2018, Magraners, obres


Liederabend - El vincle sagrat\nÍcar - William Blake Richmond\nEl DIEC dóna com a tercera accepció de gran "que ultrapassa el nivell ordinari quant a la condició, els mèrits, les qualitats intel·lectuals o morals". En aquest sentit, Nachtviolen és un gran lied; atenent a la forma, però, és una miniatura, així que permeteu-me que us demani dues coses si no el coneixeu: que tragueu la lupa d'escoltar i que l'escolteu dues vegades en el cas improbable que no us atrapi a la primera.\nNachtviolen és el nom en alemany d'unes flors que nosaltres coneixem com a julianes; no és ni de bon tros tan evocador com en alemany, què hi farem. Les julianes són relativament freqüents com a planta ornamental; n'hi ha de diferents colors, però el que tinc més present està entre el rosa i el malva. Per això, quan escolto aquest lied sempre visualitzo violetes; la humil violeta boscana, una de les meves flors preferides, m'encaixa més amb el blau fosc vellutat que parla el poema. Ja sé que no són violetes sinó julianes, però no puc evitar-ho.\nDe totes maneres, no crec que sigui tan important en quina flor pensem perquè ¿parla realment de flors, el poema? Parla sobretot d'alguna cosa més que no sabríem definir exactament però pressentim que és important i ens emociona. Hi ha alguna cosa en els versos i en la música que fa que durant tres minuts ens sentim part d'alguna cosa transcendent.\nEl poema, encara no ho he dit, és de Johann Mayrhofer. La tardor de 1821, Schubert i Schober eren a Saint Pölten preparant l'òpera Alfonso und Estrella. Allà els va enviar Mayrhofer el manuscrit d'un cicle de vint poemes anomenat Heliopolis que girava entorn la creació artística. En el pròleg, l'autor encoratjava els artistes (Schubert, Schober, el seu cercle d'amics, ell mateix) a arriscar-se en aquells temps terribles a volar cap el sol, és a dir, cap a l'art, com Ícars moderns. L'abril de 1822, un cop acabada l'òpera, Schubert va posar música a tres d'aquests poemes, el quart, el cinquè i el dotzè, que es van convertir en Nachtviolen, Heliopolis I i Heliopolis II. Encara hi ha un quart lied a partir dels poemes d'aquest recull compost un temps abans, Lied eines Schiffers an die Dioskuren, perquè Mayrhofer hi va incloure alguns que ja tenia escrits.\nSchubert va fer canvis en els versos de Nachtviolen; algun de menor, com canviar vertiefen per versinken (se me n'escapa el matís; potser que vertiefen és actiu mentre que versinken és passiu?) i d'altres molt significatius. Així era el poema en la versió manuscrita:\nulls foscos, plens d'ànima\nés una benedicció enfonsar-se\nen el vostre blau vellutat.\nFulles verdes s'afanyen joioses\na donar-vos llum, a guarnir-vos\nperò vosaltres mireu, serioses i en silenci,\nvers al tebi aire primaveral.\nSí, així captiveu el poeta,\namb raigs sublims de melangia\nheu arribat al seu cor fidel.\ni ara, en les nits callades,\nfloreix el vincle sagrat:\ni el món empal·lideix i minva.\nLa tercera estrofa menciona el poeta en tercera persona; Schubert en suprimeix el primer vers i canvia "sein" [seu] per "mein" [meu]. Elimina també els dos darrers versos de la quarta i última estrofa, és a dir, la descripció del vincle sagrat i la referència al món. D'aquesta manera, el vincle misteriós és entre les flors i nosaltres, sense testimonis.\nMayrhofer va revisar els poemes d'Heliopolis abans de publicar-los el 1824 en una col·lecció més extensa. El nostre hi apareix aïllat i amb el títol Nachtviolenlied; el canvi més important el trobem al darrer vers, que ara és "und die Welt erreicht sie nicht" [i el món no pot copsar-la]. En una edició pòstuma, del 1843, aquest poema apareix com el primer d'una sèrie de nou titulada Nachtviolen.\nEl gran mèrit de Schubert és transmetre i fer-nos partícips del moment de plenitud que descriu el poema; atura el temps en un moment de pura contemplació i ens emociona amb una partitura extremadament senzilla. La veu es manté en un registre central, això fa que el cant soni molt natural; la ma dreta va doblant més o menys la línia vocal, i ja us podeu imaginar que el "més o menys" està perfectament calculat. Fixeu-vos en l'efecte tan màgic, en la sensació d'irrealitat dels dos últims versos, quan durant uns compassos sentim la mà dreta més aguda que la veu. I en la repetició, que ens deixa sense alè. Una cançó on no passa res i on passen tantes coses.\nNachtviolen és un d'aquells lieder especials que val la pena reservar per a una setmana com aquesta, en què commemorem els 190 anys de la mort de Schubert, el rei d'aquesta casa i li agraïm, un cop més, del primer a l'últim compàs que va escriure. L'escoltarem en una interpretació de Felicity Lott i Graham Johnson.\nheu arribat al meu cor fidel\nfloreix el vincle sagrat.


La Generalitat inicia el procediment d’informació pública del Pla de Mobilitat Metropolitana de l’àrea d’Alacant-Elx | Notícies Dígitals\nLa Generalitat inicia el procediment d’informació pública del Pla de Mobilitat Metropolitana de l’àrea d’Alacant-Elx\n28/03/2022 alacant, elx, pla mobilitat metropolitana\nLa Conselleria de Política Territorial, Obres Públiques i Mobilitat ha iniciat el procediment per sotmetre a informació pública el Pla de Mobilitat Metropolitana de l’Àrea d’Alacant-Elx (PMoMe).\nCom ha recordat el responsable de la Conselleria, Arcadi Espanya, PMoMe Alacant-Elx “és l’instrument de referència del que es derivi les actuacions previstes per aconseguir un sistema de mobilitat sostenible de persones i mercaderies en aquesta àrea metropolitana”.\nPer al conseller, “es tracta de dues realitats metropolitanes en una mateixa àrea que reuneixen una població de 750.000 habitants als vuit municipis que conformen la zona”. Així, ha afegit que “amb el PMoMe, des de la Generalitat ens hem plantejat l´objectiu d´avançar en la qualitat de vida i en la mobilitat sostenible, en definitiva, millorar la vida dels veïns i veïnes d´aquestes ciutats i de la seva àrea de influència”.\nCom a primera fase dexposició pública, sha remés el pla a les administracions públiques afectades per tal que emetin els informes que considerin convenient. A més, la directora general de General d’Obres Públiques, Transport i Mobilitat Sostenible, Roser Obrer, ha presentat el Pla al Fòrum de la Mobilitat de la Comunitat Valenciana, on també s’ha analitzat el PMoMe de Castelló, que ja està en fase d’informació pública.\nEn aquest fòrum, la directora general ha subratllat la importància que “totes les institucions, empreses, associacions i ciutadania en general participin al debat sobre com cal desplaçar-se en aquestes àrees per aconseguir ciutats més segures, sanes i inclusives”.\nSegons la directora general, “en aquests moments, la mobilitat sostenible és una part molt important de la solució davant de l´emergència climàtica i també per facilitar l´autosuficiència energètica”. Així mateix, Roser Obrer ha assenyalat que una de les aportacions més grans d’aquests plans “és introduir una lògica de funcionament global que faciliti l’intercanvi modal i optimitzi els temps de viatge”.\nIgualment ha plantejat la importància de la integració tarifària, “perquè despenalitza els transbords i prioritza les necessitats dels ciutadans i ciutadanes”. En aquest sentit, destaca l’experiència dels nous títols de transport SUMA que operen a l’àrea metropolitana de València.\nAmb la publicació en breu del corresponent anunci de l’obertura del període d’informació pública del PMoMe al Diari Oficial de la Generalitat Valenciana (DOGV) s’obrirà un termini de 45 dies per presentar les al·legacions i els suggeriments que les persones interessares estimin oportunes.\nEl pla es podrà consultar a la pàgina web de la Conselleria de Política Territorial, Obres Públiques i Mobilitat a través del següent enllaç consultar aquí.\nUn altre dels temes tractats al fòrum ha estat l’Observatori de la Mobilitat de la Comunitat Valenciana que la Conselleria promourà i perfilarà en coordinació amb l’Observatori de la Mobilitat Metropolitana d’Espanya (OMM).\nL’Observatori es concep com un conjunt de dades, indicadors, equips, programes i protocols de funcionament sobre l’estat de la mobilitat i les mesures aplicades a la Comunitat Valenciana. Per al seu funcionament òptim es requereix la col·laboració d’institucions i dels agents amb més protagonisme a generar, processar i projectar dades de mobilitat.\n← Castelló recull 2.000 tones de residus durant les festes de la Magdalena\nTurisme promociona més de 100 professionals de la gastronomia a Madrid Fusión →


GRAN TALLER DE GEGANTONS I CAPTA PER LA MARATÓ 2015! ~ AMPA ESCOLA EL VINYET\nGRAN TALLER DE GEGANTONS I CAPTA PER LA MARATÓ 2015!\n1.12.15 La Marató Sense comentaris\nUnes 250 persones van participar dissabte 28 de novembre a la tarda, a l’activitat organitzada per a La Marató d’enguany.\nLes Ampes de les escoles de primària de Solsona (Setelsis, Arrels i Vinyet), l'Agrupament Escolta, l'Esplai Riallera, els Gegants del Tros i la Patinfanjàs, hem sumat esforços per fer un acte encara més participatiu. A les 16:00 h hem fet un taller de gegantons en que els infants amb la seva imaginació i les seves mans han convertit simples caixes de cartró en dracs, llops, princeses, gegantones atrevides, i simpàtics gegantons.\nTambé s’ha pogut ballar la flashmob d’aquest any de la Marató! Hem après els primers passos, seguint les instruccions de les joves voluntàries i hem acabat pujant grans i petits a l’escenari de la sala Polivalent per ballar la flashmob.\nPer berenar hem pogut menjar una broixeta de fruita, tot fent un donatiu per a la Marató. Un berenar molt saludable i adequat tenint en compte el tema de la Marató d’enguany (diabetis i obesitat).\nAl taller de gegantons hi han participat els nens i nenes que ja cada dissabte van als escoltes o a l’esplai i també molts altres infants que acompanyats amb les seves famílies han volgut passar una tarda molt entretinguda.\nA les 18:00h ha començat el passacarrers amb capta fins a la plaça Major, els infants hi han participat amb el gegantó que han fet però també ens han acompanyat els Gegants del Tros, el drac de l’escola Setelsis i altres gegantons que han portat les famílies. Músics voluntaris de la Patinfanjàs han col.laborat amb l’acte posant la música que han ballat tots els participants a la capta.\nS’ha recaptat un total de 423,44 € que seran tots destinats a la Marató. Les despeses de material del taller s’han assumit des de les tres Ampes.\nVolem agrair a tothom qui ha fet possible que l’activitat fos un èxit: als pares i mares de les Ampes que han vingut a col·laborar, als caps de l’esplai i els escoltes, als Gegants del Tros per acompañar-nos a la capta i ajudar-nos a a organitzar el taller, i als músics de la Patinfanjàs que sense música no hi ha festa. I un agraiment molt especial a tots els nens i nenes que han vingut i a les seves families per acompanyar-nos.\nGràcies per la vostra col.laboració!


Lleidantic | Lleidantic, Lleida Retro i la Trobada del Disc mantenen el nombre de visitants i el volum de negoci\nLleidantic, Lleida Retro i la Trobada del Disc mantenen el nombre de visitants i el volum de negoci\nLa 20a edició de Lleidantic, la 7a edició de Lleida Retro i la 3a Trobada del Disc encaren la recta final amb la previsió de mantenir el nombre de visitants i d’operacions de l’edició passada. Rafael Peris, tinent d’alcalde de l’Ajuntament de Lleida, ha afirmat que el triple esdeveniment firal assolirà els 10.000 visitants i que, segons els expositors, “es manté el volum de negocis”. Peris ha afegit que, donat que el saló repeteix també nombre d’expositors, “estem parlant d’una fira consolidada”.\nLleidantic (Saló d’Antiquaris i Brocanters de Lleida), Lleida Retro (Exposició de Vehicles Antics i Clàssics) i la Trobada del Disc han reunit 40 expositors procedents de Catalunya, l’Aragó i França. El triple certamen firal ha presentat una oferta composada per 20.600 peces, entre mobles, obres d’art, objectes decoratius, joguines, joies, monedes, llibres, bitllets, peces de roba, vehicles clàssics i material discogràfic. Els preus de les peces exposades van d’1 €, corresponent a un bitllet de la II República, als 9.000 € d’un quadre del l’artista lleidatà Josep Viola.\nEntre les novetats d’enguany han destacat una selecció d’obres d’una desena d’artistes lleidatans contemporanis promoguda per l’associació cultural Arts de Ponent; l’exposició d’autocars antics de diferents èpoques, amb models que van des del 1917 fins al 1961, la mostra de cotxes Porsche organitzada amb motiu de la celebració del 50è aniversari del Porsche 911, i una concentració de vehicles Mercedes-Benz que ha aplegat una vintena de cotxes.\nLleidantic, Lleida Retro i la Trobada del Disc han comptat amb la presència d’expositors dels sectors de les obres d’art dels segle XVII i anteriors, armes, ceràmica, cristall, escultura, estris antics, joieria, llibres i arts gràfiques, pisa i porcellana anglesa, parament de cuina, mobles (asiàtic, continental, del s. XX, anglès, rústic, etc.), numismàtica, orfebreria i argenteria, pintura, roba, ivori, compravenda de vehicles clàssics i antics, discos i clubs i associacions.\n« Més de 9.000 vinils i CDs a la trobada del disc de Fira de Lleida\nModels històrics Citroën, protagonistes dels salons Lleidantic i Lleida Retro »


Club Atlètic Castellar: 2021\nContinuen els èxits de la Gina Torres a la marxa i aquest diumenge passat ha estat al Gran Premi de marxa de Manresa - 14è Memorial Enric Villaplana on ha estat la segona sobre una distància de 3000m. amb un temps de 15.43.0 i només superada per la barcelonina Marta Jiménez amb 15.19.4. a la mateixa competició als 1000m. l'Edgar pedrosa ha estat sisè amb 6.12.70\nKARIM CABEO GUANYA EL QUART TRAIL DEL FAI\nContinuen els triomfs del soci del CAC Karim Cabeo a les proves de muntanya i aquesta vegada ha estat al Quart Trail de Sant Miquel del Fai on en un circuit molt tècnic amb 50'1" sobre 10km. ha quedat primer amb més d'un minut de temps sobre la el següent classificat.\nEtiquetes de comentaris: CAC, club atletic castellar, marxa, trail\nMARTA ROMANCE I JAMUE LEIVA GUANYEN EL 43è CROS VILA DE CASTELLAR - 32è MEMORIAL PERE HERNÁNDEZ\nFotografies Quim Pascual\nEl diumenge passat va ser un gran dia per al Club Atlètic Castellar perquè es va poder tornar a realitzar una altra edició, després del buit per la pandèmia, del seu cros: el 43è cros Vila de Castellar-32è Memorial Pere Hernández i ho va ser no perquè hi hagués una gran participació (460 inscrits coincidint amb la Jean Boin) ni tampoc acompanyà el temps perquè el fred glaciar i vent feien poc estimable la presència a les pistes sinó perquè participaren 120 atletes del CAC i es va fer la primera cursa inclusiva, hagueren molts triomfs atlètics locals i l'organització plena de voluntàries i voluntaris funcionà amb molt bon ambient i rigor i va ser felicitada per molta de la gent assistent de 30 clubs de tot Catalunya.\nA nivell esportiu destacà el gran triomf del terrassenc campió d'Espanya de mitja marató Jaume Leiva, un dels grans referents de la història de l'atletisme català dels darrers anys en categoria masculina, mentre en dones hi hagué el triomf a la cursa absoluta de l'atleta de la JAS Marta Romance.\nA nivell local hi hagueren molts triomfs i pòdiums a moltes categories començant pels veterans on uns cada cop més forts Antonio Bono (4art), Mohamed el Haddad (5è) i Javi López (5è) màsters B destacaren a la primera cursa del gèlid matí, acompanyats a l'Open amb el primer pòdium del CAC amb Oscar Bertrán (3r), mentre la resta a la cursa foren Antoni Canyameras (8è), Iván Gaitán (12è), Joan Hernández (17è), Jordi Romero (18è), Josep Maria Fontanet (22è), Dani Cejudo (24è) i Miquel Tello (25è).\nDesprés vingué la cursa de les sub16-sub18 i tots els triomfs foren pel CAC amb una fortíssima Paula Pi que acabà primera seguida de la Paola Clermont segona i en sub16 Laia Romero primera i la Júlia Giba cinquena.\nLa següent prova amb las màsters també vingué el triomf del CAC amb la Montse Rodríguez primera i la Sònia Cerdan tercera i en sub 20 la Berta López segona, mentre en l'Open la Laia Jan era vuitena.\nA la cursa absoluta uns forts Xavi Planas (5è) i Marc Garriga (7è) acabaren a les primeres posicions i assolí pòdium al sub 20 Eric Haba que fou segon.\nTambé en sub16 i sub18 masculins es deixaren veure els del CAC i Jan Casamada dominà tota la prova i guanyà d'una forma espectacular el sub18 seguit per Lluís Garcia (9è), Adrià Sánchez (10è), Dani Camargo (11è), Alejandro Alcalde (12è), Oleguer Martínez (13è) i Pau Estapé 16è , mentre en sub16 Pol Fortes fou 8è.\nPassem a un dels moments més emocionants del matí quan es va dur a terme la primera cursa inclusiva amb l'ajuda de molts monitors i la participació de 13 atletes del CAC que ho feren molt bé: Paquita Valle, Manoli de la Torre, Maite Velasco, Gemma Pérez, Mercè Martín, Víctor Cozar, Biel Arbós, David Cano, Oriol Vilanova, David Bertrán, Oriol Rodríguez, Xavi Grau, Edgar López i Leo Claveria.\nLa següent cursa fou la sub14 femenina amb més de 40 participants i una atleta del CAC Ivet Ortuño per davant , tot i acabar en una bona tercera posició final i la resta del CAC foren Marta Alba (19a), Mar Franch (23a), Lucía Zorrilla (24ena), Marina Alcalde (25a), Irati Hernánez (27a), Cristina Félix (36a) i Núria Blasco (37a).\nMentre en nois sub14 realitzà una fantàstica cursa Martí Arnau que acabà quart i darrera Nin Martínez (14è), Alex Gornic (15è), Roger Ruiz (19è) i Mateu Solà (22è). Després fou el torn de les sub 12 i també corregueren molt bé i foren les següents: Maria Pinosa (13a), Lydia Vila (26a), Carla castillero (27a), Ariadna Díaz (30ena), Lai Andaluz (37ena) i Clàudia baldó (38ena).\nPer una altra banda els nois sub12 van tenir un gran lluiment i bona part de la prova el primer va anar en Leandre Pascual que acabà cinquè i darrera un fort Àlex Gómez setè (atenció tots dos el fort que pugen!) i darrera també molt bé: Carles Moreno (12è), Eric Garcia (20è), Biel Pérez (25è), Adrià Muñoz (26è) i Ismael el Haddad (28è).\nA la cursa de les sub 10 es veieren també bones actuacions amb l'Abril Martínez (10ena), Sara Sáez (17ena), Oumnia el Haddad (20ena), Núria Bertran (30ena) i Julia Soto (35ena) i en nois un fort Àlex Castellanos fou novè i darrera Pablo Ibañez (15è), Alex del Rio (26è), Leo Vargas (38è), Raul López (41è), Pau Mota (60è) i Bernat Piña (64è).\nDe les sub 8 corregué molt ràpid la Bruna Campí que fou cinquena i darrera la Nora Aguilera (12ena), la Noa arias (15ena) i l' Alejandra Herrero (16a) i en noi sub8 estigueren amb pòdiums un fortíssims Pol Muntada (2n) i Mario Rodríguez (3r) i adrera Pablo Garcia (10è), David Hernández (15è), Marc Viñas (20è), Roger Cabestany (23è), Mateo Ibáñez (24è), Leo Trunas (29è), Nil Galán (35è), Xavi Refeles (40è), Pau Cano (42è) Rodrigi Herrero (45è) i Marc González (47è). Per últim a la mini dels més petits es donà el triomf del castellarenc Nico Rodríguez i darrera Marco Carrasco, Abril Trunas, Gerard Martínez, Arnau Perdigo, Alex Soto i la Laia Herreo.\nA les 14 hores finalitzà el cros amb l'entrega de trofeus per part de les germanes de Pere Hernández (Manuela i Maria a les quals el CAC les obsequià amb un ram de flors), per part de l'alcalde Ignasi Jiménez i el president del CAC Xavi Arderius on no faltà una medalla per atots els atletes inclusius que van participar i una bona sensació de satisfacció que una gran competició torna a Castellar del Vallès.\nDes del Club Atlètic Castellar agraïm també la col·laboració de:\nEtiquetes de comentaris: castellar del valles, club atletic castellar, cros de castellar, cros inclusiu\nFotografies del 43è Cros de Castellar - 32è Memorial Pere Hernández - 1er Cros inclusiu\nEtiquetes de comentaris: castellar del valles, cros de castellar, cros inclusiu, memorial pere hernandez\nAquest passat dissabte 20 de novembre (Dia Internacional de l'Infància) va ser un dia important pel Club Atlètic Castellar perquè es van fer a les pistes d'atletisme de Castellar del Vallès una sèrie d'actes lúdics per a donar a conèixer la composició de tots els equips de l'escola de promoció de l'entitat des del grup dels minis de 4 anys fins al grup de Grans de l'escola de la diversitat inclusiva, una de les últimes aplaudides i valorables iniciatives del CAC.\nDe totes les activitats festives i esportives desenvolupades va destacar una cursa per relleus barrejant-se per edats tots els equips que va resultar divertida i emocionant i la recerca d'un cofre a la gàbia de llançament amb bossetes de regals de caramels per tots els infants.\nUna gran festa amb més de 100 nenes i nens acompanyats dels pares que van omplir un gran matí de germanor del CAC finalitzant amb les fotos dels equips de tots aquests actuals i futurs grans atletes del Club Atlètic Castellar.\nEtiquetes de comentaris: castellar del valles, club atletic castellar, escola d'atletisme, inclusió\nLlançament de Laia Ribera\nL'atleta del CAC Laia Ribera continua progressant en aquest final de temporada i al control del barceloní Serrahima organitzat per l' AAC de Catalunya a la prova de llançament de pes sub 16 ha enregistrat uns flamants 11.37 m. en una prova on tenia ella mateixa el rècord amb 10.78 a LLeida el juny passat i tenint present que encara romandrà un any a la categoria les seves expectatives de millora són més que notables.\nEtiquetes de comentaris: castellar del valles, club atletic castellar, llançament\nAquest diumenge 21 de novembre també s'ha celebrat el Gran Premi de Marxa Ciutat del Prat. Memorial Moisès i Jordi Llopart. En ell ha anat una part dels nois i noies del CAC que s'estan especialitzant a l'escola de marxa i els resultats han estat força bons i així Gina Torres ha estat la 3era als 5km. marxa en ruta amb 26.58.0, la Daniela Gaitán ha fet la 4a als 2km. amb 12.07.0, l'Edgar Pedrosa 5è al quikòmetre en ruta amb uns bons 6.21.5 acompanyat del Pablo Ibáñez, 7è amb 7.32.0 i la Núria Blasco ha fet un 10è lloc als 3km amb 22.21.0.\nEtiquetes de comentaris: castellar del valles, club atletic castellar, marxa\nEL CAC AL CAMPIONAT D'ESPANYA DE CROS PER EQUIPS A SEVILLA\nAquest diumenge s'ha celebrat elCampionat d'Espanya de cros per equips coincidint amb el cros internacional d'Itàlica a Santiponce (Sevilla) que ha comptat amb l'equip femení del Club Atlètic Castellar sub18 que s'havia classificat al quedar entre els tres primers equips catalans als campionats del Principat realitzats a Calonge el 31 d'octubre passat. A Sevilla les noies del CAC ho han fet molt bé i davant el gran nivell de tot l'estat s'han defensat de valent quedant 28enes d'Espanya dels 46 equips que es van classificar i en una cursa sobre 3km la Paola Clermont ha estat la 43ena amb 11'20", la Paula Pi la 62ena amb 11'33", la Júlia Giba la 124ena amb 12'25" i la Maxi Chacón la 190ena amb 13'22".\nUna gran actuació i una gran experiència davant el nivell més alt.\nL'atleta del CAC Karim Cabeo guanya la cursa Sant Martí de Viladecavalls\nSobre una distància de 10 Km es va disputar el diumenge 14 de novembre la Cursa Sant Martí a Viladecavalls en un dur circuit de muntanya on de principi a final, amb més de 100 atletes corrent, l'atleta del CAC Karim Kabeo va tornar a demostrar la gran forma que acumula (guanyà la Sant Jaume a Sant Llorenç fa tres setmanes) i acabà ben destacat en primera posició amb un temps de 43.00, i també amb 43'39" l'atleta local Àlex Moral.\nveura més fotos del campionat\nJúlia Giba, Paola Clermont, Meixi Chacon, Paula Pi i Joan Sesé entrenador\nMontse Rodríguez 2ona al Cros de Calonge Sant Antoni\nSònia Cerdan, Montse Rodríguez i Joan Sesé\nAquet diumenge passat s'ha acomiadat octubre amb el Campionat de Catalunya de cros que s'ha realitzat a Calonge Sant Antoni coincidint amb el seu cros de la temporada gironina. Han estat 29 atletes del CAC els que hi han participat i el més destacat a nivell individual, ha estat el segon lloc a la cursa de les màsters de la Montse Rodríguez amb un temps de 16'51" en un circuit de 4.100 m i només superada per sis segons per la pratenca Noelia Jiménez, mentre la també del CAC Sònia Cerdan acabà setena.\nA nivell oficial el més destacat ha estat el gran tercer lloc per equips a les sub18 que, a més, significa la classificació pels Campionats d'Espanya a Sevilla, amb un equip format per una forta Paula Pi que acabà vuitena i darrera una no menys forta Paola Clermont acabant 13ena i completat per una reapareguda Júlia Giba, lesionada durant molts mesos i esforçant-se de debò, acabant 35ena i la velocista Maxi Chacón amb un gran mèrit acabant 42ena.\nLa resta han corregut de valent i així s'ha vist a l'Ainhoa Roldán quedant quinzena als sub20 mentre l'E ric Haba n'era el 22è. En Sub18 un fort Jan Casamada es mesurava amb els millors catalans de tu a tu i acabà onzè pel 28è lloc de Luís Garcia. En Sub16 masculí s'assolia un bon desè lloc per equips amb: Saul Corral 29è, Adrià Sánchez 59è, Pol Fortes 76è i Genis Bernal 86è, mentre en fèmines la Laia Romero enregistrà el 29è lloc.\nEn sub 14 s'assolí un vuitè lloc per equips amb una gran cursa de la Ivet Ortuño que arribà onzena i darrera la Marta Alba 46a, la Mar Franch 52a i la Irati Hernández 55a.\nEn Sub12 hi hagué participació individual de fèmines amb la Maria Pinosa (80a) i l'Eric Garcia (72è), però en sub10 masculins sí que s'assolí equip que acabà quinzè amb l'Alejandro del Río 46è, en Pablo Ibáñez 60è, en Raul López 87è i en Jan Astals 91è, mentre de noies la Sara Sáez acabà 54ena.\nEtiquetes de comentaris: calonge, campionat de cros de catalunya, club atletic castellar, cros


El barri de Sant Cristòfor i Mas Bernat d'Olot organitza una nova edició de la 'Puja i baixa a Batet de la Serra' - Garrotxa Digital\nComentaris tancats a El barri de Sant Cristòfor i Mas Bernat d’Olot organitza una nova edició de la ‘Puja i baixa a Batet de la Serra’\nDissabte es celebra la dinovena Puja i Baixa a Batet de la Serra, una de les curses més tradicionals del calendari i puntuable pel Circuit de Curses Populars per muntanya de la Garrotxa. És un dels actes més destacats de la festa del barri de Sant Cristòfor i Mas Bernat.\nArriba l’estiu i les curses d’atletisme baixen la seva intensitat. Tot i això, en el marc de les festes del barri de Sant Cristòfor i Mas Bernat, sempre hi ha una cita especial per als atletes habituals de la Garrotxa: és la Puja i baixa a Batet de la Serra, un esdeveniment que recorda els antics camins habituals per pujar des d’Olot fins al nucli de Batet, i que cada juliol des de fa 19 anys recorren prop d’un centenar d’esportistes. Per evitar els cops de calor, la cursa es desenvolupa a la tarda, després del pic de màxima intensitat del sol, a partir de dos quarts de set. La sortida tindrà lloc del carrer de Pere Gussinyé d’Olot, al costat del Parc de les Bisaroques.\nLa prova té una distància de gairebé nou quilòmetres, i un desnivell positiu de tres-cents metres, però tot i ser força planera és una competició puntuable del circuit de curses populars per muntanya del Consell Esportiu de la Garrotxa. Les inscripcions es poden fer a la mateixa web del Consell Esportiu o bé un quart d’hora abans de la sortida de la cursa.


Notícies - L'equip de govern no veu viable ara crear una línia de bus nocturn\nDes de Mobilitat consideren prioritària la millora del transport públic diürn mentre es negocia la concessió amb l'AMB\nJunts per Sant Cugat demanava la creació d'una línia de bus nocturn / Foto: Guillem Babitsch (Cugat Mèdia)\nel 27/gener Martí González Política PDF\nEl ple municipal ha frenat la proposta de Junts per Sant Cugat de crear una línia de bus nocturn per apropar les zones d'oci perifèriques al centre de la ciutat. El govern assegura que amb la situació de pròrroga de l'actual contracte no es poden crear noves línies i que s'està negociant amb l'Àrea Metropolitana de Barcelona (AMB) per a què la nova concessió incorpori aquest servei nocturn. Això sí, des de l'àrea de Mobilitat també afirmen que el transport públic urbà té 'altres mancances' i que s'està treballant per millorar-les.\nLa regidora de Junts Cristina Paraira ha defensat la 'necessitat' de la proposta per millorar la seguretat del jovent que torna des de les zones d'oci, a més de l'aposta per una mobilitat més sostenible. Davant de la negativa del govern, Paraira ha demanat 'imaginació' per, com a mínim, fer un estudi o una prova pilot que demostri que es tracta 'd'una necessitat real'.\nTambé hi ha votat en contra el grup de Cs que, en paraules del seu portaveu, Aldo Ciprian, ha argumentat que es tracta d'una moció 'poc treballada'. Ciprian ha criticat, a més, que 'no hi ha hagut voluntat de diàleg amb els altres grups', en referència a les esmenes que havia proposat el partit taronja en relació a incrementar la presència policial i la il·luminació a les zones d'oci. Junts per Sant Cugat les ha rebutjades.\nDes del govern, el regidor de Serveis Urbans, Mobilitat i Transport, José Gallardo, ha explicat que es volen centrar en la millora de les línies existents i les seves freqüències mentre, en paral·lel, negocien la nova concessió amb l'AMB. 'El bus nocturn arribarà quan sigui possible', ha sentenciat Gallardo, qui també ha titllat la proposta d''electoralista'.\nLa JNC de Sant Cugat, d'altra banda, ha assegurat a través de Twitter que l'existència d'aquesta línia és 'una prioritat' i asseguren que no entenen els grups que hi han votat en contra.\nVeiem la necessitat del jovent de poder arribar d'una manera més segura a casa, però creiem que hi ha altres mancances en el transport que hem d'afrontar amb més energia. Paral·lelament, negociem amb l'AMB el que demanen a la moció.\nEstan fent aquestes ampliacions i modificacions i diuen que no poden fer una prova pilot. Una mica més d'imaginació i coneixement sobre el tema els aniria molt bé.


Un homenatge molt sentit :: suportaldol\nUn homenatge molt sentit\nUnes 35 persones es van reunir el Dia Internacional de la Mort Perinatal, Gestacional i Neonatal a la Pl. Sant Antoni de Tàrrega per retre homenatge als seus fills morts abans o durant el part o poc temps després de néixer. La majoria pares i mares, però també padrins, germans o tiets que volien acompanyar en un dia tan emotiu. Alguns professionals de l'àmbit social o sanitari també es va atansar. Van encendre espelmes i enlairar globus; van llegir un manifest...\nEra la primera vegada que es celebra el Dia del Record a Tàrrega, dia que coincideix amb el Dia Internacional per la mort perinatal, gestacional i neonatal. L'objectiu primer de les famílies: donar als seus fills un espai a les seves vides, simbòlic però real i reivindicar la seva maternitat i paternitat, perquè tot i no veure'ls, aquests fills han existit. L'objectiu del Servei de suport al dol: Oferir suport per una banda i per una altra, visibilitzar el dol gestacional, que ha estat tabú durant anys i aportar recomanacions a la societat per un millor acompanyament.\nAbans dels actes a la plaça, a la Biblioteca comarcal es va realitzar una visita comentada de l'exposició del Projecte Stillbirth, a càrrec de l'autora de les fotografies, la psicòloga i fotògrafa Norma Grau.\nTambé es va celebrar una taula rodona on es va aprofundir en el tema "Que ecessiten les famílies que han perdut un nadó?" en què van participar la pròpia Norma Grau, Mireia Marimon, llevadora del CAP de Tàrrega i Montse Robles, responsable assistencial del Servei de suport al dol de Ponent. Per tancar la taula, la parella formada per Jordina i Dani, va explicar en primera persona la seva experiència, com va morir la seva filla Maria i el camí que han recorregut fent el dol, què els ha ajudat i què no.\nEn representació de l'Ajuntament de Tàrrega va venir a acompanyar les famílies el regidor d'Acció Social, Treball i Família, Joan Palou qui va mostrar el seu suport i interès per les necessitats que presenten les persones que han patit aquest tipus de pèrdua. Durant la presentació de la taula rodona, el regidor va explicar que el Consistori acaba d'aprovar un acord pel qual el cementiri de Tàrrega disposarà en breu d'un "espai especial on els pares i mares que han perdut un nadó que no es pot enterrar, podran anar a recordar-lo" Aquesta ha estat una petició realitzada pel Servei de suport al dol de Ponent fa unes setmanes i que sorgeix de les pròpies famílies.\nEs dona la circumstància que els nadons que neixen morts amb menys de 25 setmanes de gestació o menys de 500 grams no són lliurats a les famílies per enterrar-los o incinerar-los ja que són considerats per les autoritats sanitàries com a "restes biològiques" que són cremades per part d'hospitals i clíniques però quasi en cap cas la família pot decidir que fer amb elles. Aquest espai de record té com a objectiu facilitar l'elaboració del dol.\nL'Ajuntament de Cervera també a acceptat la proposta plantejada per l'associació i s'espera que la iniciativa es vagi estenent pels principals cementiris de Lleida.\nDurant l'acte commemoratiu, just abans d'enlairar els globus es va llegir el manifest signat per les principals associacions i grups de dol d'Espanya que acompanyen les famílies en dol per mort perinatal.


Novembre | 2011 | Escola Pere IV\nPosted on 25 Novembre 2011 by blocperelv Estàndard\nEducació Primària (1r. Cicle Mitjà)\nObjectius: – Conèixer el procés industrial complet de la llana.\n– Observar com era una fàbrica tèxtil a principis del segle XX.\nHorari: Sortida a les 9,15h\nArribada sobre les 16,15h.\n– Cal portar motxilla amb:\n– Alumnat de menjador: esmorzar i motxilla que hi càpiga el picnic.\n– Els alumnes que tinguin el xandall de l’escola, l’han de portar.\nTutores de 1r. de Cicle Mitjà\nEL MARRAMEU I LA CASTANYERA-INFANTIL\nPosted on 15 Novembre 2011 by blocperelv Estàndard\nEls nens i nenes d’Educació Infantil vam rebre una visita molt especial a la classe… Van venir el Marrameu i la castanyera! La castanyera portava un cistell ple de castanyes i ens en va regalar unes quantes, ben torradetes, per menjar. Ens va costar una mica pelar-les, però estaven boníssimes!\nESMORZAR CASTANYADA INFANTIL\nPer la festa de la Castanyada, els nens i nenes de P3, P4 i P5 vam esmorzar tots junts al gimnàs. Cada classe va preparar una recepta que vam poder compartir amb els altres companys/es. MMMMMM, tot estava boníssim!!! Som molt bons cuiners!\nEls ratolins i els esquirols hem estat jugant amb les bombolles de sabó! És molt divertit rebentar-les amb les mans i també bufar fluixet perquè surtin. Després hem dibuixat un munt de bombolles de colors a uns papers molt grans. Sabeu que tenen forma de cercle?\nFEM PANALLETS A P4\nPosted on 14 Novembre 2011 by blocperelv Estàndard\nEls nens i nenes de P4 ens hem convertit en cuiners i cuineres per un dia. Hem fet panellets per compartir amb tots els nostres amics i amigues. Hem après molt bé la recepta així que us podrem ensenyar a fer-ne!! Ens ho hem passat d’allò més bé, sobretot quan hem probat tots els ingredients J!! Mireu mireu!!


2a edició del Tastet de Sant Jordi | Tecletes\nPer aquesta segona edició, la nostra proposta és plantar la nostra flamant ‘Play-truck’, convertida per l’ocasió en ‘Reading-truck’ el dissabte 13 d’abril de 10,30 a 14h a la Plaça dels Carros, amb activitats precioses com:\nPresentació del llibre «Les vacances d’Elna», amb la seva autora Cristina Benajes.\nContacontes de «La Mariona i la capseta màgica», de Laia Pastor.\nAcció artística de CreActives\nL’espai literari consistirà en:\n1. Espai de lectura a l’interior de la ‘Tecletes Reading-truck’ on explicar contes i on els nens puguin llegir exemplars del fons de llibres de la nostra associació.\n2. Com a novetat aquest any comptarem amb els Top Ten, una llista de recomanacions elaborada per la biblioteca de Tarragona amb els llibres que més triomfen entre els nens!\n3. Un racó a l’exterior on promoure llibres de les editorials, escriptors i il·lustradors del Camp de Tarragona. Tenim una allau d’artistes locals, publicant llibres i contes preciosos, que es mereixen que se’ls promogui i doni a conèixer. Evidentment els nens també podran llegir, mirar i tocar aquests exemplars.\n4. La visita de personatges de contes mítics i d’autors locals que amenitzaran la jornada, conversaran amb els lectors i els signaran dedicatòries.\n5. Una àrea d’il· lustració on tindrem l’honor de comptar en directe amb Anduluplandu. Ens portarà unes postals que podrem enviar des de la mateixa plaça a temps per ser rebudes per Sant Jordi.\n6. Zona d’intercanvi de llibres. Al mateix ritme que els nens creixen, les seves necessitats literàries canvien. Però els llibres que a uns els queden petits, per a uns altres són un munt de noves històries per descobrir. Què millor que reciclar llibres donant-los una nova vida en altres llars!\nAh! I no faltarà zona de bar i vermut perquè les famílies reposin forces!\nEn acabar la jornada, els nens hauran gaudit d’una estona de lectura diferent i hauran tingut l’oportunitat de reciclar/renovar la seva biblioteca. I fins i tot podria ser que ja haguessin decidit quin llibre volen per Sant Jordi! A més a més, en aquesta segona edició introduirem El Tastet Solidari. Ens encanta Sant Jordi i no volem que cap nen es quedi sense estrenar un llibre en aquesta diada, així que, en col·laboració amb l’assistent social de la zona, farem arribar llibres als nens de les famílies amb menys recursos.\nAquesta iniciativa no hagués estat possible sense la col·laboració de: Associació de Veïns Barri del Port de Tarragona, Piscina, un petit oceà, Cossetània Edicions, Biblioteca Pública de Tarragona, l’Associació d’Amics de la Colla Jove Xiquets de Tarragona, Repsol, Ajuntament de Tarragona, el Departament de Cultura de la Generalitat de Catalunya, La Musca, Edicions Cavall Fort, Vermut Miró, i Insitu Comunicació.\nEl Tastet de Sant Jordi 2019 – galeria fotogràfica i audiovisual\nPresentació de Playschool\nTALLER FAMILIAR EN CAPSES DE SABATES